text:
Par:Rushyashya.net
Ntawaduhanurira akatubwira icyo inkuru nk’iyi n’izindi zimaze iminsi zihita kuri uyu muzindaro w’ Umuvugizi w’Agatsiko Tom Ndahiro, zishatse gusobanura ?
Ese Rushyashya.net yahindutse ijwi rya Musenyeri Smaragde ?
Ese Rushyashya.net niyo JWI rya Paruwasi ya Muyange ikaba yaranashinzwe gukurikirana ibyaha (bitabaho!) bya Padiri Thomas Musenyeri Bimenyimana yananiwe gukurikirana ?
Ese Tom Ndahiro abonye amaze kuroha Perezida Kagame none arifuza guhinduka UMUJYANAMA w’Abasenyeri ba Kiliziya gatolika ? Nta nkumi yigaya koko !
Hambere aha bajyaga bavuga ngo Inyenzi zigira amayeri menshi : Ubanza iyo mvugo ikigana akariho ! Ikibazo gusa ni uko twese dusigaye tuzi kuyatahura !
Ngaho nawe isomere iyo nkuru y’Urukozasoni . Nihagira ushaka kuyisubiza, arisanga !
Padri Thomas NAHIMANA uvuka muri Diyosezi Cyangugu,Intara y’Uburengerazuba ,Akarere ka Rusizi,Umurenge wa Nzahaha ubu usigaye yibera mu gihugu cy’u Bufaransa agiye gusiga umugani kuri iyi si ya Rurema .
Uwo mupadiri , aho kugira ngo yigishe Ivanjili,yigishe ubumwe n’ubwiyunge kimwe na bagenzi be ,ubu we yahisemo gukora politiki ku mugaragaro,ashinga ishyaka rya politiki ,yiyemeza kwamamaza inyigisho z’ivangura, amacakubiri, urwango, ubugome, guharabikana, gusebanya no gucura ibinyoma.
Padri NAHIMANA Thomas yakoze amahano akomeye harimo guhangana ,gutuka no kwandagaza Abasenyeri.Ibyo akaba ari ibyaha bikomeye muri Kliziya Gatolika.Gusa rero,uko gutukana kwe n’uko guharabikana abikorana amayeri menshi agamije kwerekana ko Abayobozi be ari abanyamakosa ,nta jambo bagomba kumugiraho.
Nyuma yo kugira Musenyeri we Yohani Damaseni BIMENYIMANA uburimiro ,yewe ndetse akamutera n’ubwoba ku buryo iyo umunyamakuru amubajije ku kibazo cya Padri Thomas Nahimana na leprophete.fr ahita agira uburakari n’umujinya,ubu Padri Thomas Nahimana yadukiriye Musenyeri Simaragde MBONYINTEGE,umwepisikopi wa Kabgayi akaba na Prezida w’Inama y’Abepiskopi Gatolika mu Rwanda.
Kuba Padri Thomas NAHIMANA na leprophete.fr ye baravuze kuri Musenyeri BIMENYIMANA, ubu bakaba bibasiye Musenyeri Simaragde MBONYINTEGE bisobanura iki ? Padri Thomas NAHIMANA azi neza ko yakoze amahano n’amakosa akomeye cyane muri Kliziya kandi nawe azi neza ko byanze bikunze azayahanirwa .
Uretse Musenyeri we Yohani Damaseni BIMENYIMANA, undi muntu ubifitiye ububasha n’ubushobozi ushobora gukurikirana imibereho n’imyifatire ya Padri Thomas NAHIMANA, akagira uruhare kumufarira ibihano ni Musenyeri Simaragde MBONYINTEGE nka Prezida w’Inama y’Abepiskopi Gatolika mu Rwanda, akaba na Prezida wa komisiyo ishinzwe Abapadiri muri iyo Nama.
Byakunze kuvugwa kandi bifitiwe gihamya ko padri Thomas yahunze asahuye paruwasi ya Muyange yari ashinzwe,atunze umugore ku mugaragaro kandi yishoye muri politiki igamije gutanya Abanyarwanda .Kugira ngo Padri Thomas ahishe ibyo byaha bye yiyemeje na we kubisiga abandi ababeshyera abashyiraho n’iterabwoba ryo kuva mu mwanya barimo.
Ni muri urwo rwego adasiba kwandika kuri Musenyeri Simaragde MBONYINTEGE amuhimbira ibyaha atagira ,icyiza cyose akoze akagihinduramo ikibi.Iyo padri Thomas NAHIMANA yandika cyangwa avuga Musenyeri Simaragde yerekana ko ari umunyamakosa ,yitwara nabi ,ayobora nabi ko nta jambo akwiye kugira kuko nawe kuzuza inshingano ze byamunaniye,ko ahubwo ROMA yari ikwiye kumukuraho,aba ashaka kwirengera,ko yakora ibyo yishakiye kuko uwagombye kugira icyo amubaza yateshutse ku nshingano ze kumurusha.
Uko kwanduza Musenyeri Simaragde MBONYINTEGE, Padri Thomas abigira nkana agamije kumurangaza no kumutesha umutwe cyangwa se kumushyiraho iterabwoba.Ubundi mu Basenyeri Padri Thomas atinya, uwa mbere atinya ni Musenyeri Simaragde .Aho umuntu yakwibaza impamvu.
Musenyeri Simaragde MBONYINTEGE azi cyane Padri Thomas, amabwa ye n’amafuti ye nk’umuntu wamwigishije akamubera n’Umuyobozi mu Iseminari Nkuru ya Nyakibanda.Musenyeri Simaragde aramutse avuze Padri Thomas NAHIMANA, ibyo yamuvugaho ntawabijyaho impaka,nta n’uwabishidikanyaho kuko burya abayobozi babika amabanga menshi.
Ikindi gitera Padri Thomas NAHIMANA ubwoba ari nacyo kinakomeye ni uko ikibazo cya Padri Thomas Nahimana na leprophete .fr ye cyarenze imipaka, ubu ntikikireba Musenyeri wa Diyosezi ya Cyangugu gusa kuko ibyo akora bigamije gusenya u Rwanda rwose n’abanyarwanda. Padri Thomas NAHIMANA rero aratinya ko umunsi umwe Musenyeri Simaragde MBONYINTEGE nka prezida w’Inama y’Abepiskopi ikibazo cye azagishyura ku murongo w’ibyigwa mu Nama y’Abasenyeri cyangwa muri Komisiyo ishinzwe Abapadri , imyanzuro ivuyemo igatangazwa ku mugaragaro maze aka Thomas kagashoboka.
Inama twagira Musenyeri Simaragde ni ukudacika intege. Ibyaha by’ibihimbano Padri Thomas ahora amutsindagiraho ntibigomba kumutitiza ngo areke gutanga umusanzu we mu kugarura mu murongo cyangwa gufatira ibihano uwo mupadiri watannye bikaba byaramwivangiyeho .Ikibazo cya padri Thomas NAHIMANA mbere na mbere si ikibazo cya politiki nahubwo ni ikibazo kireba imibereho,imyifatire n’uburyo umurimo w ‘ubupadiri ukorwa .Musenyeri Simaragde MBONYINTEGE ntazacike intege,icyo kibazo na cyo azagikemure,ibyo yakemuye ni byinshi.Nagire inama Musenyeri mugenzi we Yohani Damaseni kugira ngo areke kujya arakarira abanyamakuru igihe bamubajije ku kibazo cya leprophete.fr na Padri Thomas,kubuka inabi no kibikoma kuko ikibazo cy’ingengabitekerezo atari icyo gukinisha. Abanyarwanda baba bakeneye amakuru.
Umwanditsi wacu
Source:
HYPERLINK « http://rushyashya.net/amakuru/mu-rwanda/kuki-padiri-thomas-nahimana-na-le.html »http://rushyashya.net/amakuru/mu-rwanda/kuki-padiri-thomas-nahimana-na-le.html


c: text/html

text:
Ibisobanuro birambuye
Ibiranga ibicuruzwa
Ingingo Oya.:103658
Gushiraho: 15 pc
Ingingo Oya.:103656
Gushiraho: 10 pc
Ingingo Oya.:103586
Gushiraho: 2 pc
Ingingo Oya.:103564
Gushiraho: 2 pc
Ingingo Oya.:103654
Gushiraho: 2 pc
Accessor Ibikoresho byubuyobozi bikwiranye nintebe yimodoka itwikiriye ibintu hamwe nimyenda yohejuru hamwe na 2 mm nziza ya sponge padding, nziza kandi iramba, itanga uburinzi ntarengwa bwintebe yawe.
Installation Kwiyoroshya byoroshye, gusa ukeneye gushyira ibipfukisho byimodoka ku ntebe, hanyuma ukarinda flaps kumurongo wintebe, ukarinda imishumi hamwe nudushumi, utiriwe wunama kugirango ubone aho uhurira munsi yintebe yimodoka, bitari ngombwa gufata munsi yumutwe, bikaba byiza cyane kuri iyo mitwe yimyanya igoye kuyisenya.
Bag Imifuka yo mu kirere ihujwe n’imyanya yimodoka yinyuma yinyuma, irinda umutekano wawe mugihe cyihutirwa, byoroshye koza no gukaraba imashini.
● Ntakibazo waba umufana wa 2 pcs imbere yintebe, 10 pcs yuzuye yuzuye intebe cyangwa 15 pcs combo yamapaki yintebe, byose bikwiranye nintebe nyinshi za SUV, sedan, amakamyo, amamodoka, nibindi (Icyitonderwa : usibye amamodoka manini manini namakamyo), icyicaro cyinyuma cya pc 10 na pc 15 zashyizeho uburyo bwo kwakira intebe zacitsemo 50/50, 40/60, 60/40, na 40/20/40, ni ukuvuga ko ari gucamo intebe zicamo ibice, bitazabangamira intebe zishyushye.
Bitewe nibisabwa kugirango ushyireho, nyamuneka urebe neza ko umutwe wawe ushobora gutandukana mbere yo kugura ibifuniko, imyenda ya premium itanga igihe kirekire no guhumurizwa mugihe cyizuba ryinshi nijoro rikonje.
Hindura byoroshye isura yimbere yimodoka yawe, ibipfukisho byimodoka nibyo byiza byo gupfukirana intebe zacitse cyangwa zishaje no kurinda intebe zawe nziza.

robotstxt: allowed

filter: keep


text:
Isomo rya 1: Ibyakozwe n’Intumwa 12,1-11
Icyo gihe, umwami Herodi atangira kugirira nabi bamwe muri Kiliziya, yicisha inkota Yakobo, umuvandimwe wa Yohani. Abonye ko ibyo bishimishije Abayahudi, yongera no gufata Petero, — ubwo hakaba mu minsi mikuru y’imigati idasembuye —. Amaze kumufata amushyira mu buroko, ategeka amatsinda ane, rimwe rigizwe n’abasirikare bane, kumurinda. Yashakaga kumuhingutsa imbere ya rubanda nyuma y’umunsi mukuru wa Pasika. Petero aguma mu buroko, ariko Kiliziya ikamusabira ku Mana ubudatuza. Herodi araye ari bumutange ngo acirwe urubanza, muri iryo joro Petero akaba arasinziriye, akikijwe n’abasirikare babiri kandi aboheshejwe iminyururu ibiri, n’abarinzi bahagaze mu mwanya wabo imbere y’umuryango. Ako kanya, umumalayika wa Nyagasani arahatunguka, maze urumuri rutangaza muri ubwo buroko. Uwo mumalayika akomanga Petero mu mbavu, amukangura amubwira ati «Haguruka bwangu!» Iminyururu ihita imuva ku maboko, iragwa. Umumalayika aramubwira ati «Kenyera, wambare n’inkweto zawe!» Abigenza atyo, maze umumalayika yongera kumubwira ati «Ifubike igishura cyawe, maze unkurikire!» Nuko Petero asohoka amukurikiye, ariko atazi ko ibyakorwaga n’umumalayika ari ukuri, ahubwo akibwira ko ari inzozi yarose. Banyura ku barinzi ba mbere, hanyuma no ku ba kabiri, maze bagera ku rugi rw’icyuma rwerekeraga mu mugi; rurikingura ubwarwo. Barasohoka barenga umuhanda umwe, ako kanya umumalayika amusiga aho. Nuko Petero ngo agarure umutima, aravuga ati «Noneho menye by’ukuri ko Nyagasani yohereje umumalayika we, akangobotora mu biganza bya Herodi kandi akankiza n’imihigo yose y’imbaga y’Abayahudi.» Amaze kumva ibyo ari byo, ajya kwa Mariya nyina wa Yohani bitaga Mariko, aho abantu benshi bari bateraniye basenga.
Zaburi ya 33 (34),2-3, 4-5, 6-7, 8-9
Nzashimira Uhoraho igihe cyose,
ibisingizo bye bizahora ubudahwema mu munwa wanjye.
Ishema mfite ryose ndikesha Uhoraho,
ab’intamenyekana nibabyumve, maze bishime!
Nimwogeze Uhoraho hamwe nanjye,
twese hamwe turatire izina rye icyarimwe.
Nashakashatse Uhoraho, aransubiza,
nuko ankiza ibyankuraga umutima byose.
Abamurangamira bahorana umucyo,
mu maso habo ntiharangwa ikimwaro.
Umunyabyago yaratabaje, Uhoraho aramwumva,
maze amuzahura mu magorwa ye yose.
Umumalayika w’Uhoraho aca ingando
hafi y’abamutinya, akabagoboka.
Nimushishoze maze mwumve
ukuntu Uhoraho anogera umutima;
hahirwa umuntu abereye ubuhungiro!
Isomo rya 2: 2 Timote 4,6-8.16-18
Naho jyewe, dore maze kumera nk’igitambo giseswa, n’amagingo y’ukwigendera kwanjye aregereje. Urugamba rwiza narurwanye inkundura, intera nagombaga kwiruka narayirangije, ukwemera nagukomeyeho. None dore ikamba rigenewe intungane rirantegereje, iryo Nyagasani umucamanza utabera azangororera kuri wa Munsi we, ariko atari jyewe jyenyine, ahubwo n’abandi bose bazaba barakunze Ukwigaragaza kwe. Ubwo najyaga mu rukiko bwa mbere kugira ngo niregure, nta n’umwe wanshyigikiye; bose barantereranye. Ntibazabihorwe! Naho Nyagasani we yambaye hafi, maze antera imbaraga kugira ngo mbashe kuhamamariza ubutumwa nshize amanga, kandi ngo abanyamahanga bose babwumve. Nuko nkizwa urwasaya rw’intare. Nyagasani azansimbukisha ikintu cyose kigamije kungirira nabi, maze ankize anjyana mu Ngoma ye y’ijuru. Naharirwe ikuzo uko ibihe bigenda bisimburana iteka! Amen.
Ivanjili ya Mutagatifu Matayo 16,13-19
Yezu ageze mu gihugu cya Kayizareya ya Filipo, atangira kubaza abigishwa be, ati «Abantu bavuga ko Umwana w’umuntu ari nde?» Baramusubiza bati «Bamwe bavuga ko ari Yohani Batisita, abandi ko ari Eliya, abandi ko ari Yeremiya cyangwa umwe mu bandi bahanuzi.» Yongera kubabaza ati «Mwebwe se, muvuga ko ndi nde?» Simoni Petero aramusubiza ati «Wowe uri Kristu, Umwana w’Imana Nzima!» Yezu amusubiza, agira ati «Urahirwa, Simoni mwene Yonasi, kuko atari umubiri n’amaraso byabiguhishuriye, ahubwo ni Data uri mu ijuru. Noneho nkubwiye ko uri Urutare, kandi kuri urwo rutare nzubakaho Kiliziya yanjye, n’ububasha bwo mu kuzimu ntibuzayitsinda. Nzaguha imfunguzo z’Ingoma y’ijuru: icyo uzaba waboshye mu nsi, kizabohwa no mu ijuru; n’icyo uzaba wabohoye mu nsi, kizabohorwa no mu ijuru.»


text:
Ingabo zirwanira mu kirere 1 Igicucu 'Hydrogen Yera Ubururu' Inkweto Zisanzwe Kubagore
Ibisobanuro birambuye
Ibiranga ibicuruzwa
UwitekaIngabo zirwanira mu kirere 1 Igicucu 'Hydrogen yera Ubururu'Ikirangantego cyuruhande ni umwana wubururu nindimu yumuhondo, naho ikirango cyinyuma ni shitingi yumutuku.Inkweto Zisanzwe Kubagore Inkweto za kera Kurema imbaraga zo murwego rwohejuru Byarushijeho kunonosora Igishushanyo Cyinshi cyo kudoda kugirango ukore ibisobanuro byinshi.Yorodani Yambaye Inkweto Ururimi, swoosh hamwe nitsinda ryigishushanyo biracyari ibintu byubatswe, kandi ukurikije ibara, Inkweto za Retro Kugura iyi makaroni ni nziza cyane.Imyenda ya Siporo ya Jeans Cyane cyane igishushanyo ku gatsinsino kirakina cyane, hamwe na kirisiti yo hasi, Umutoza winkweto za Air birakwiriye cyane cyane kubakobwa beza kandi beza kwambara!


text:
Nyuma y’imyaka 25 u Rwanda rwibohoye, benshi bishimira uburyo Leta y’u Rwanda yashyize imbere amasomo y’imyuga n’ubumenyingiro mu mashuri ku buryo basanga iyi ari inzira yo kwihangira imirimo kuri benshi no kurwanya ikibazo cy’ubushomeri kigeze hejuru ya 14% mu barangije kaminuza.
Adeline Umuhire, akimara gusoza amasomo ye mu Ishuri Rikuru ry’Imyuga n’Ubumenyingiro rya IPRC Kigali muri 2017, ngo yahise abona akazi. Ubu ayoboye itsinda ry’abakozi barimo gukora umuhanda wa metero 650 uturuka ku isoko rya Gahanga ugera ku kibuga cy’umukino wa Cricket.
Umuhire avuga ko kwiga ubumenyi ngiro yabihisemo kuko yabikundaga cyane, akumva ko ari ikintu cyamuteza imbere.
Ati “Impamvu nabihisemo ni uko nabikundaga cyane numvaga bizangirira akamaro kuko kwiga imyuga ni ibintu byiza kuko ntabwo ubura akazi, ushobora kubona akazi ukiteza imbere ni ukuvuga ngo kubaka ni urwego rugari cyane kandi ni ukujyana n’iterambere ry’Igihugu kuko hakenewe ibikorwa remezo n’inyubako zigezweho urumva ko akazi karahari kandi n’amafaranga arimo.”
Na ho Isaac Ngabo na we ukora muri uwo muhanda avuga ko atajya yicuza n’amasumo y’imyuga yize.
Yagize ati “Ntabwo mbyicuza habe na gato kuko bifite akamaro kuko kuba nararangije umwaka ushize nkaba mfite aho nkora , mfite akazi nishimira cyane ntabwo mbyicuza rwose.”
Twagirayezu Didace ukuriye ikigo ACOGEC LTD cyapatanye gukoresha uyu muhanda yemeza ko aya mashuri makuru y’imyuga n’ubumenyingiro agenda akemura ikibazo cy’abakozi.
Yagize ati “Mu bihe byashize twagiye tugira ikibazo cy’abakozi bafite ubushobozi ariko aho leta y’u Rwanda yatangiriye gushishikariza abanyeshuli kwiga amasomo y’ubumenyi ngiro byatwongereye kugenda tubona abakozi bityo ubu nta kibazo dufite n’ubu dufite abimenyereza umwuga benshi usanga rero ari byiza kandi ari ibyo kwishimirwa nibikomeza gutya imbere hazaba ari heza ntabwo tuzongera kugira ikibazo gikomeye kijyanye n’abakozi kandi babizobereye.”
Hari amwe mu mashuri yatangiye gutoza abana bo mu mashuli abanza ibijyanye n’ubumenyingiro kugirango bakure babikunze.
Bamwe mu babyeyi na bo bishimira kubona abana babo biga amasomo y’ubumenyingiro kuko basanga bibaha amahirwe menshi yo kuba bakwihangira imirimo.
Kalisa Sylvie yagize ati “Tubona ari igitekerezo cyiza cyane kuko nyine abana barangije barikorera ugasanga biteje imbere, ateje imbere umuryango we n’igihugu cye ugasanga mbese ari umunyarwanda wifashije cyane ku buryo kwiga imyuga bibaha amahirwe menshi rwose mu buzima.”
Umuyobozi w’Ishuri Rukuru ry’u Rwanda ry’Imyuga n’Ubumenyingiro Dr James Gashumba avuga ko abize imyuga n’iyo batangiye bakorera abandi birangira bihangiye imirimo.
Ati “Niba warize ibyo gusudira ukaba hari ahantu wubakaga iyo nzu ikaba irangiye, mu gihe ushakisha ahandi reba ibindi waba wikorera kuko ninako biba no mu bindi bihugu usanga abantu benshi bize imyuga n’ubumenyingiro mu myaka 5 ya mbere baba bubaka ubunararibonye bakora ibyo biraka ,amaze imyaka 5 afite ibikoresho bye byo kwifashisha akikoresha atangiye ari umwe, agafata undi bakaba 2 nyuma ugasanga ni nka 3,4,5 bishyize hamwe bakagira kompanyi yabo.”
Amahuri y’imyuga n’ubumenyi ngiro yavuye kuri 63 mu 2010 agera kuri 342 muri uyu mwaka wa 2019. Muri icyo gihe umubare w’abayigamo wavuye ku 51,773 ugera ku 97,144. Abagore bangana n’ 1914 ni ukuvuga 20.2% naho abagabo ni 7,578 bangana na 79.8%. Amasomo yo yavuye kuri 38 agera ku146 akaba yigishwa n’abarezi 4,499 bavuye kuri 912 muri 2010.
Ubushakashatsi bwakozwe n’ikigo gishinzwe guteza imbere imyuga n’ubumenyingiro WDA bwagaragaje ko hejuru ya 70% by’abanyeshuli barangiza amasomo y’imyuga n’ubumenyingiro babona akazi mu mezi 6 ya mbere, naho 75% by’abakoresha bishimira imikorere y’abakozi bize muri ayo masomo.
U Rwanda kandi rufite intego y’uko kugeza muri 2024 abanyeshuli basoza icyiciro rusange n’icyiciro cy’amashuli yisumbuye byibuze 60% bakomereza mu mashuli y’imyuga n’ubumenyingiro mu gihe iki kigero kigeze kuri 32%.


text:
Ku cya 26 Gisanzwe C, 29/09/2019
AMASOMO: 1º. Am 6, 1a.4-7; Zab146 (145),5b.6c.7ab.7c-8.9-10a;2º 1Tim 6, 11-16; 3º. Lk 16, 19 -31.
1.Dufungure amaso
Amasomo yo kuri iki cyumweru aradufasha gutekereza bihagije kuri ubu buzi turimo ndetse no ku buzaza. Kandi ubuzima buzaza ni na bwo dukwiye kwitaho cyane kuko ari bwo buzahoraho. Tuzamara imyaka mike kuri iyi si mu gihe nyuma y’uyu mubiri tuzabaho iteka mu ijuru cyangwa mu muriro. Buri wese ahitamo ijuru cyangwa umurio w’iteka. Nyamara icyo Imana yaturemeye, nta kindi ni ukubana na yo ubuziraherezo. Nta muntu n’umwe Imana ishaka ko yorama. Ni yo mpamvu kuva kera kugeza ubu Imana idahwema kudukabukira. Irangurura ijwi yifashishije aabahanuzi bayo ngo batuburire. Na Kiliziya ifite ubutumwa bwo guhanura. Na yo yifashishije abasaseridoti mbere na mbere irangurura ijwi itabaza kugira ngo hatagira uwidumbura ikuzimu.
2.Gucyaha ab’iki gihe
Umuhanuzi Amosi yahagurukiye gucyaha abantu bo mu gihe cye biberagaho nk’abagashize mu gihe abakene banogorwaga n’inzara. Habaho abantu badamaraye bambara neza bagatura mu bihenze bakiberaho mu maraha n’imyidagaduro. Ibyo byose bibatwara uruhu n’uruhande nyamara bakirengagiza guha umwanya Imana yabaremye. Biberaho no mu gasuzuguro ku buryo abakene n’abandi bose batagira urwara rwo kwishima basuzugurwa kakahava.
- Abateye Imana umugongo bazagarukira he?
Ese yemwe abo bantu babaho bateye Imana umugongo, bazagarukira hehe? Nta maherezo yandi. Ni ukuzinjira mu muriro w’iteka aho bazarira bagahekenya amenyo ubuziraherezo. Yezu Kirisitu ajya guca uyu mugani w’umukungu na Lazaro w’umukene ntiyashakaga kwiganirira gusa. Aratubwira ukuri ku buzima turimo. Araduhugura ku birebana n’ijuru. Araduserurira iyobera ry’umuriro w’iteka. Umukungu wabayeho mu birori bidashira no mu maraha nta kureba n’irihumye Lazaro, uwo ashushanya ba bantu bose bari ku isi bashaka ibyayo nyamara iby’Imana babisuzugura. Yezu atwigishije ko amaherezo ari ukugwa mu nyenga y’ikuzimu. Kandi umuntu urangije ubuzima atarubashye Imana, atarigeze yicuza, ubwo ibye biba birangiye. Aho kwitaba Imana yitaba Lusuferi akaboroga ubuziraherezo. Birababaje.
4.Gutabaza
Dukore iki? Nta kindi usibye gutabaza no guteza ubwega tuburira abantu bose ko igihe kigeze cyo kwisubiraho no kwemera Imana Data n’Umwana wayo Yezu Kirisitu. Igihe kirageze cyo kumvira Roho Mutagatifu. Igihe kirageze ngo duharanire ibyiza tugezwaho no kwemera Imana bigatuma tubaho mu butabera n’ineza uko Pawulo yabitubwiye. Umunyabyaha wese natakambe abwire Yezu ko yizeye impuhwe ze. Yezu ntadusaba kubaho nk’abamalayika batagira umubiri. Icyo adusaba ni ukurwana intambara y’ukwemera. Muri urwo rugamba, utsinzwe atabaza impuhwe z’Imana agasaba imbabazi. Uwinangira umutima we ashobora kurinda anogoka atisukuye mu mutima. Ibyo byaba ibyago bikomeye.
5.Duhamagariwe ijuru
Yezu Kirisitu uduhamagarira ijuru, nasingizwe. Umubyeyi Bikira Mariya, aduhakirwe. Abamalayika bakuru Mikayile, Gaburiheli na Rafayile badutsindire umwanzi usahaka gutwara roho zacu. Abatagatifu bandi na bo baduhakirwe kuri Data Ushoborabyose.
Padiri Cyprien Bizimana


text:
Abatuye mu Mudugudu wa Karambo, Akagari ka Butare mu Murenge wa Kabacuzi, bavuga ko abanyogosi bamaze kwangiza ishyamba rya Leta n’imigezi iriturukamo, bagashyira mu majwi ushinzwe umutekano ko abyihishe inyuma, gusa we arabihakana.
Bamwe mu batuye munsi y’iri shyamba bavuga ko bamaze igihe batakambira inzego z’ibanze guhera mu Mudugudu wa Karambo batuyemo, ku Kagari no ku Murenge ko abanyogosi bangije ibidukikije ntibigire icyo bitanga ahubwo ushinzwe umutekano n’Umukuru w’Umudugudu bakabareba nabi.
Bakavuga ko bamaze kwangiza hegitari nyinshi bataretse n’imigezi mitoya 2 ihaturuka yiroha mu mugezi wa Bakokwe ushyira Nyabarongo.
Umwe utashatse ko amazina ye ajya mu Itangazamakuru yagize ati “Abo banyogosi baracukura umusaruro w’amabuye bakuyemo bakawutwara kwa mutekano na Mudugudu inzego z’akarere ni iz’Umutekano zizabugenzure zirebe niba tubeshya.”
Uyu muturage na bagenzi be bahamya ko abo banyogosi abenshi ari abo muri uyu Mudugudu, bakibaza impamvu bangiza ushyamba rya Leta n’imigezi ntibahanwe.
Bati “Amakosa yo kwangiza ishyamba rya Leta n’imigezi twayabwiye inzego kuva ku Mudugudu ukagera ku Murenge ntacyo bigeze bitanga, ahubwo nitwe bahindukira bagatera ubwoba.”
Habimana Gaspard ushinzwe umutekano muri uyu Mudugudu avuga ko adacukura kandi mu banyogosi bahacukura nta numwe azi usibye kumubeshyera.
Ati “Baranshija ibinyoma ntabwo nakora ayo manyanga.”
Umunyamabanga Nshingwabikorwa w’Umurenge wa Kabacuzi Ndayisaba Aimable avuga ko aho baherewe raporo bagerageje kurwanya abo banyogosi bafatanyije n’inzego z’umutekano ndetse n’abayobozi mu Mudugudu bagirango iki kibazo ntikikiriho’.
Ati “Ahubwo abayobozi ku rwego rw’Umudugudu nibo badutungira agatoki tukajyayo.”
Ndayisaba yavuze ko mu minsi ishize aribwo baherutse kweguza Umukuru w’Umudugudu wavugwagaho ayo manyanga yo gukorana n’abanyogosi.
Akavuga ko nibasanga mutekano na Mudugudu wasimbuye uweguye babiru inyuma bazahanwa.
Ati “Imirenge yose icukurwamo amabuye usanga yiganjemo iki kibazo, gusa ntabwo dutuje tugiye guhangana n’abangiza ibidukikije tuzababwira icyavuyemo.”
Umuyobozi w’Akarere ka Muhanga Kayitare Jacqueline yabwiye UMUSEKE ko hari igihe usanga ababuvuga ari abayobozi ba za Kampani bahagaritswe kubera amakosa bagiye bakora mu bihe bitandukanye.
Gusa akavuga ko nibasuzuma bagasanga kwangiza ishyamba rya Leta n’imigezi bikorwa n’abayobozi ku rwego urwo arirwo rwose bifashishije abanyogosi bazafatirwa ingamba zirimo n’ibihano bikaze.
Ati “Cyakora muri raporo nahawe iherekejwe n’amafoto bigaragaza ko abo banyogosi bangije ishyamba n’imigezi kuko usibye amafoto hari na video yabo dufite iki kibazo turacyitaho.”
Sourse: Umuseke


text:
Iyi weekend y’umuganda w’ukwezi kwa Nzeli ntiyaduhiriye.Bamwe twabaye nk’abakubiswe n’inkuba.Mu gihe twarwanaga no guhaha ibya nimugoroba ngo tujye kwitegura icyumweru,umutingito waratwubikiriye ntitwarabukwa.
Ubwa mbere warahushye,urahutera maze urenga nk’umuyaga.Abari basimbukiye hanze bariruhutsa baba baragarutse.Ntawamenye aho uturutse uretse kubona amatafari y’inzu asimbagurika, n’uwari uri hanze agashaka umufata akamubura.
Inzu n’amamodoka byakabonye
Uretse umwana muto wahasize ubuzima,amazu n’imodoka bikomeye ni byo umutingito wahereyeho.Ba Rusahuriramunduru na bo bari barekekereje ahantu hose,bacungana n’abashinzwe umutekano.
Katedrali ya Cyangugu na yo yarangiritse
Kuri iki cyumweru,kwinjira muri Katedrali ya Cyangugu byari nko kwiyahura.Twarahageze turumirwa.Yarangiritse ku buryo bugaragara.Urimo imbere aba abona ibikuta bigiye kumugwaho.
N’ubwo tuba dusenga twizeye,ubwoba aba ari bwose ko yatugwaho.Kandi ntihari hashize igihe na none bayisannye kubera umutingito.Bizagarukira he?
N’i Bukavu bararira
Si hano mu Karere ka Rusizi gusa.No hakurya y’i Kivu ntibasigaye.Uwo mutingito wumvikanye i Bukavu,Walungu na Kabare ku wa gatanu tariki 23 Nzeli.
Hari mu ma saa tatu z’ijoro,aho wahitanye abantu 2,abandi barakomereka n’ibintu byinshi birangirika.Ntitwari tuzi ko ari twe dutahihiwe!
By Mukeshimana Marie-Françoise,Rusizi


text:
WASENGA UTE UGASUBIZWA?
NUBWO UMUNYABYAHA YAYOBORA IGIHUGU BURYA IMANA NTIMUZI MU GIHUGU AHUBWO IMENYA ABAKIRANUTSE BAYO GUSA. NIYO MPAMVU IYO IGIYE KUGIRA ICYO IKORA CYOSE IBANZA KUKIBWIRA ABAKIRANUTSI. ITANGIRIRO IBICE 18 NA 19
Nuko rero ubwo abantu, (icyo utari uzi kimenye none: ikintu kimanura Imana ikamanuka ikareba ni amarira y’abana b’abantu iyo bayitakiye. Nusenga ubabaye bikagera aho usuka amarira Imana ihita yiyizira ntijya ituma Malayika! Nguhaye umukoro uzasome Bibiiliya wirebere) Ariko rero reka dusome:
Kuva 3:7. Uwiteka aramubwira ati “ni ukuri mbonye kubabara k’ubwoko bwanjye buri muri Egiputa, numvise gutaka batakishwa n’ababakoresha uburetwa, kuko nzi imibabaro yabo.
8. kandi manuwe no kubakiza mbakure mu maboko y’abanyegiputa, mbakure muri icyo gihugu mbajyane mu gihugu cyiza kigali, cy’amata n’ubuki, gituwemo n’Abanyakanani n’Abaheti n’Abamori, n’Abaferizi n’Abahivi, n’Abayebusi.
9. Nuko dore gutaka kw’Abisirayeli kwangezeho kandi nabonye agahato abanyegiputa babahata.
10. Nuko none ngwino ngutume kuri Farawo, ukure muri Egiputa uwboko bwanjye bw’Asirayeri.”
Mwenedata muvandimwe, kugirango Imana igire icyo ikora kw’isi nuko ibanza gukoresha umuntu. Abantu batabyemeye bizaguma gutyo ibihe byose. Ntihazagire ukubeshya ngo Imana izaza igire ibyo igukorera, ahubwo niwowe ugomba gukora kuko yamaze kubishyira mu biganza byawe.
Murabona ko Imana yashatse gukiza abisirayeri kuko yari imaze kumva gutaka kwabo, amaganya yabo ntibayaturaga Mose ahubwo bayaturaga Imana. Ishatse gukiza rero yakoresheje Mose. Kuko Imana ari Umwuka/Roho ntacyo yakorera kw’isi itagikoresheje abantu kuko yamaze kuyiha abantu ngo bayigenzure. Murabona uburyo Imana itangaje. Niyo yabumbye byose hamwe n’Umuntu ariko ntiyagira icyo ikorera mu isi yamuhaye itabanje kubimumenyesha(reka nse nubyita gusaba uruhusa!) Burya Imana iyo iguhaye ntigaruka ngo ikwambure kabone nubwo wakoresha nabi ibyo yaguhaye, irakurindira ikagutegereza kuri wa munsi yateguye. Niyo mpamvu mubona ibyaha n’ibizira byuzuye kandi bikomeje kwiyongera mu bantu bitwaza izina ry’Imana. Abahanuzi b’ibibinyoma bagwiriye, kandi bakayobya abantu b’Imana irebera. Oya, ntacyo izabikoraho kuko yabameneye amabanga yose yo kubaho, izagira icyo ikora gusa, ari uko muyihamagaye ntitindiganya gutabara!
Uyu munsi menya ko ufite imbaraga n’ubutware kuri iyi si. Imana ntiza gutegeka ibiri hano kw’isi, ibanza gushaka umuntu uyemerera ikamukoreramo. Kimwe n’uko Satani atabasha kuza gukora ibintu kw’isi ngo bishoboke kuko ari Roho, yifashisha abafite umubili, abana b’abantu. Ngirango mu minsi ishize mwabonye uburyo abasheikh ari ibikoresho bya Satani mu buryo butaziguye, mwabonye kandi musobanukirwa bimwe biga mu mashuri y’idini ya Kiislam. Byose mwasobanukiwe ko nta muntu Satani nawe atabasha gukora. N’Imana rero idakoresheje umuntu ntacyo ibasha gukorera kw’isi. Kuko yamaze gutanga ububasha n’ubutware byose byo gutegeka isi ikabiha umuntu.
Biryo rero Imana ifite imbaraga zo gukora ariko yiyambuye ububasha bwo gukora kw’isi! Umuntu afite ububasha bwo gukora icyo ashaka cyose kw’isi, ariko nta mbaraga afite zamushoboza gukora ibyo ashaka byose kw’isi. Niyo mpamvu akeneye Imana niyo imubashisha ikamuha imbara kandi ikamukoreramo umurimo wayo. Niyo mpamvu kugirango utandukanye ibikorwa byakozwe n’Imana, uzumva bavuga ngo Imana yakoresheje kanaka aravuga ibi n’ibi biraba. Bityo icyubahiro ni icy’Imana. Imirimpo ya Satani yo uzumva bavuga ngo kanaka yakoze ikintu iki n’iki, ntaho uzigera wumva bavuga ngo Imana yakoreye muri kanaka kuko icyakozwe kitavuye ku Mana, niyo mpamvu havugwa izina rya Kanaka ngo yamanuye umuriro mw’ijuru. Hakamamara zina ry’umuntu aho kwamamara zina ry’Imana.
Urugero abatari bake bakunda kugwamo cyane cyane abakobwa: hari uburyo abakozi ba Satani baza mu buryo bw’umwuka akakubwira ati Kana igihe cyawe cyo gushaka umugabo kirageze kandi umugabo wawe ni Kanaka! (ushobora kusoma mu buhamya bwa Sheikh Hamis Mubarak wabibona kuri Youtube cyangwa se waba waramwiboneye ubwo yari mu Rwanda). Ijwi ntirishobora kuza ry’Imana kukubwirira ku isi, ibyo ugomba gukora kandi bikureba. Oya, Imana nishaka kukubwira ikintu nk’icyo izakoresha umuntu nkawe wambaye umubili.
Urugero ushobora gusenga uhamagara Imana ngo imanuke( ari ibishoboka) yakubwira iti simanuka kw’isi kuko namaze kuyiha abantu! ushobora kuba uri umwe mu basenga amsengesho nkayo y’imfabusa imyaka n’imyaka kubera ubwenge buke bwo kutamenya Ijambo ry’Imana.
Iyo utakaje umubili uba utakaje ubutware bwawe bwose ku isi ndetse n’ahandi hati kw’isi kuko iby’ubushobozi bw’umuntu biangirira kw’isi.
Ka turebe bimwe mubyo Satani ateza abantu ngo batakaze umubili wabo:- ubusambanyi; iyo usambanye urwara Sida ukarwara ugahita upfa ukaba utakaje ubudahangarwa bwawe. Ukaba ugeze ikuzimu aho imigambi irangirira.
Kuva 14:13. Mose asubiza abantu ati “Mwitinya mwihagararire gusa, murebe agakiza Uwiteka ari bubazanire uyu munsi, kuko abanyegiputa mwabonye uyu munsi mutazongera kubabona ukundi.
14. Uwiteka ari bubarwanirire namwe mwicecekere.
Aya magambo Mose yayavuze ubwo abisirayeri bari batangiye kwitotomba babonye abanyegiputa babakurikiye bagira ubwoba bwinshi kuko imbere hari inyanja. Kandi bakabona byanze bikunze bahabicira bakabamara. Mose nawe arabahumuriza. Kuko burya nkuko Ijambo ry’Imana riri, icyo yavuze gihinduka nk’itegeko. Mose yapfuye kubabwira ariya magambo abahumuriza kubwi kwizera gusa!
Ntabwo Imana yari yamubwiye uko biza kugenda ngo yenda agendere kuri icyo cyizere! Ariko aya magambo yababwiye yatumye Imana ihita iza irakora ngo bicecekere gusa, Imana iraza kurwana. Urabona ko yari ayihamagariye kuza kurwana. Iyo ataza kuyiha umwanya ngo yirwanirire bari kuhasiga ubuzima bose kandi ari Imana yabahagurukije. Niba Imana yaguhagurukije rero, reka abe ari nayo ikuyoora mpaka. Niba Imana yarakubwiye icyo izagukorera nubwo wabona gitinze ntiyivuguruza izagikora.
Mose ntiyari azi icyo gukora, ubwo Imana yamubwiraga gukubita inkoni mu mazi akaganyikamokabili. Abantu batekereza ko ari Mose, wakubise inkoni, yakoze ikimenyetso cyo gukubita inkoni ariko Imbaraga zayakubise zari iz’Imana. Ubwo rero bakimara kwinjira mu mazi nab a farawo nabo bayinjiramo. Abisirayeli bongera kugira ubwoba kuko bari bakurikiwe ariko uburyo Imana yakuye izniga ku magare yabo agakururika bigoranye, ngo abisirayeli babe bacuma urugendo. Mose abonye babasatiriye biramuyobera ariko yibuka kubaza Imana.
Ahangaha, Mose niwe wari ufite igisubizo mu ntoki(inkoni) ariko yagombaga kubaza uko bigenda. Imana imubwira kongera kuyikubita ku mazi yongera kwegerana Farawo n’abe bararohama sinjye wahera!
Murusheho gusobanukirwa n’uburyo mushaka ibibazo arinamwe mufite ibisubizo mu nzira.
Indi nshuro mu butayu, abisirayeri babuze amazi bitotombera Mose, abwira Imana ati “ ko abantu baguye umwuma babuze amazi bigende bite? Imana yamubwiye gukura amazi mu rutare. Imana yonyine ntiyari kubwira urutare ngo wa rutare we zana amazi. Oya ntiyabikora kuko yamaze kubiharira umuntu. Mwibuke Ezekiel ubwo yamubwiraga guhanurira magufa ngo yongere abe mazima. Imana ntiyabikoze ubwayo ahubwo yabwiye Ezekiel gutegeka inyamaza zizaho amagufa yamaze kwegerana n’Umwuka uzamo. Aha ni ingero Imana ikoresha yereka abantu uburyo ikorana nabo ariko ntibabona iyo ibashaka.
Reka nkomeze kwifashisha izi ngero za Mose. Ubwo bahuraga n’Abamaleki imbere yabo baje kubarwanya, Mose yaramburaga amaboko abisirayeli bagatsinda, yayamanura bagatsindwa. Bigera ubwo Aroni ndetse Uri, baza bamuramira amaboko kugeza bugorobye abisirayeri batahukana insinzi. Aha wakiwbaza niba byari binaniye Imana kuvuga gusa ijambo rimwe, abanzi b’ubwoko bwayo bagashira! Aha ni kw’isi yahariye abantu niyo mpamvu abantu aribo bagomba gukora. Imana iri kumwe n’umuntu birakoreka, ariko umuntu wenyine ntacyo ashoboye, kandi Imana nayo ntibasha gukora yonyine idakoresheje umuntu.
Urundi rugero: Ubwo Imana yashakaga kurimbura isi n’Umwuzure, yasabye Nowa kubaz inkuge. Wakwibaza nanone ko Imana yashakaga gukiza Nowa yari inaniwe kuvuga ngo inkuge ibeho byose byinjiremo bigakoreka! Oya ntiyabikoze kuko Imana ari Umwuka/Roho ntiyabasha gukorera kw’isi idakoreye mu muntu. Umuntu arakora ariko imirimo n’imbaraga akaba ari ib’Imana.
NUBONA IGIHUGU CYIGEZE AHAGA NUKO ITORERO RIBA RYARANYEGANYEZE KERA!
Satani kugirango agire ubutegetsi nuko abanza gukuraho abakozi b’Imana akabangaza, kuko ntibyakunda ko agira icyo akora bagihagaze ngo bikunde. Muze ntya mushobora kubyumva vuba mwumva induru zihora mu madini n’amatorero barwanya abagaragaraho kugira Umwuka w’Imana n’Ukuri, bakabangaza. Kugirango babashe gukorera Satani ntawe ubahagaze hejuru ubabuza amahoro. Ingaruka zivamo muzumva buri munsi. Ariko ku bwa bake cyane bakoze gusenga, niyo mpamvu n’amanegeka asigaye akiriho. Kuko Imana ntizamanuka ngo ije kurengera umurimo wayo itabonye umwana w’umuntu wambaye umubili ikoresha.
Urugero nubona leta yamaze kwemera ubutinganyi ngo ntacyaha kirimo, uzamenye ko itoerero ryarwaye kera. Abantu b’Imana baramunzwe bayoberwa ko aribo byose bishingiraho ariko ugasanga bajya gupfukamira abo bari bagakwiye kuba bahatse!
NIBA UMWAMI W’IGIHUGU ARI INKOZI Y’IBIBI, IMANA NTIMUZI NIYO MPAMVU IMANA NIZA KUNYURA MU GIHUGU IZABANZA KUBWIRA ABAKIRANUTSI BAYO KUKO NIBO BONYINE IZI. ITANGIRIRO 18 (IGICE CYOSE)
Ibiriho byose abakristo gito nibo bemeye ko bibaho. Kubera gukunda iby’iki gihe. Imana rero ntacyo izajya gukora ntawe uyihamagaye. CYakora abo bakeya bayitakira amanywa n’Ijoro kubwabo niho izaza igakiza igihugu. Iramanuka irebe ko ibihavugwa ari ukuri. Nkuko byagenze I Sodomu n’I Gomora abaharega babaye benshi. Iramanutse irebe ko Icyubahiro cyayo bacyihaye, ariko ntacyo izakora idakoresheje abantu. niyo mpamvu abanyabwenge buke batabasha gutahura imikorere y’Imana. Bavuga Imana bakibwira ko izamanuka mw’Ijuru ikaza gukora ibyo abantu bakwiye gukora. Oya!
Ibanza kubwira abantu imigambi yabo; yabanje kunyura kuri BAurahmu mbere yo kujya kurimbura I Sodomu, ndetse Aburahamu ayibaza niba ihasanze abakiranutsi mirongo itanu itaharimbura barabura, baramanuka mu mibare nabo barabura. None se ko Imana yari isanzwe izi ko abo bose ntabo yari inaniwe uhita igenda ikaharimbura? Bury aniba uri umukiranutsi mu maso y’Imana ni wowe uzwi nka Chef de Zone cyangwa umukuru w’igihugu. Ntacyo Imana izakora muri icyo gihugu itabanje kukubwira. Niba Perezida w’igihug akora imirimo yo gukiranirwa ntashobora kuzamneya imigambi Imana ifite ku gihugu kuko itamuzi muri icyo gihugu. Uwo Imana izi izina ni umukiranutse wayo gusa. Ntijya imenyana n’inkozi z’ibibi. Niyo mpamvu kugira icyo ikora I Sodomu n’I Gomora itanyuze ku bami baho kuko bari inkozi z’ibibi nk’abaturage babo.
Aha muraza kubona ko Imana itapfuye gukiza no guhitamo Aburahamu gusa icyo yabikoreye ni ukugirango azategeke abazamukomokaho bose kubaha izina ry’Uwiteka. Imana ntijya mu bitayifitiye inyungu namba! Uraririra Imana ngo igukure mu bukene kandi usanzwe uziko uri ingundirizi ntawe ubasha gufasha agukeneyeho ubufasha, urumva kugusubiza biyimariye iki?
Izi neza uburyo umutima wawe warenzwe n’Ubwibone iraguha icyubahiro biyungure iki? Niba ntacyo uzamarira Imana ntikerezwa no kwita ku maganya yawe. Icya mbere nuko yaguhaye ububasha bwose nawe umenye icyo ukora kuko utunze Ijambo ry’ubutunzi buhambaye. Usabiye umuntu umugisha arawubona, nta muvumo ushobora kugeraho kuko Imana itivuguruza ngo icyo muzaboha mw’isi no mwijuru kizaba kiboshye, Ariko byose Imana ikora ni ibyo gukiranuka kuko nta muvumo w’ubusa ushobora gufata umuntu. Ntijya irenganya.
Mwibuke Eliya ubwo yavugaga ko imvura itazongera kugwa, akoresheje ubutware bw’Ijambo rye gusa biraba. Nuwari gusenga yiyiriza ubusa imyaka itatu asaba imvura ntiyashoboraga kugwa kuko icyo umukiranutsi afunze mw’isi no mw’Ijuru kiba gifunzwe. Ubwo rero yamaze imyaka itatu n’igice yarigendeye bamushakishaahantu hose. Ibaze ariko imvura imaze imyaka itatu n’igice itagwa uko abantu baba bamerewe. Ibyo byose Imana yarabibanaga abantu bagataka ariko ntiyabasha kwivuguruza kuko umuntu wayo icyo avuze gihinduka itegeko.
Imana ishaka gukora ikintu ubona nk’ikibazo kimaze igihe kinini cyananiranye, yaba mu gihugu cyawe, mu ntara , mu karere ndets eno kw’isi. Wowe banza gusobanukirwa n’ibyo yaguhaye ubikoreshe neza uyibaze ibyo udasobanukiwe ikuyobore.
Niba ufite abakujujubije bakoresheje imyuka mibi, ntub indangare wowe utegeke iyo myuka ibasubireho kandi ibagirire ibyo bagambiriye kukugirira niba byiza bizababaho byiza nibiba bibi bizabe ibyabo. Ubasha gutgeka abagutwaye impano zawe twabonye ko bishoboka ndetse n’ubutunzi mu buryo bw’umwuka, bakugarurire ibyawe byose aho kubibaza Imana buri munsi kandi yarabiguhaye.
Ibuka ko Imana iyo itanze itagaruka ngo ikwmbure Impano yaguhaye. Niyo mpamvu na Samusoni yarimbukanye n’abafilisitiya kandi yari yaramuhaye imbaraga ariko ntiyirinda amena ibanga. Aha ndagirango nkumenyeshe duhereye kuri uru rugero ko Imana idakoresha cyangwa ngo yuzure n’abanyamazimwe batabasha kubika ibanga! Byakozeho Samusoni. Hari ibyo yakubwiye kuvuga bivuge, ibyo yakubjije nabyo ntukabivuge. Mwibuka ubwo yabwiraga Yohana ngo aya magambo y’ubuhanuzi ntuyagire ubwiru, akabwirizwa kwandikra amatorero ndwi yo mw’Asia. Nyamara Ezekiyeli we yabwiwe kubyihorere kuko byari iby’igihe gishyize kera.
Mbabaze!
None murebye ingero z’abantu bagendanye n’Imana ikabakoresha ibikomeye mubona hari icyiza nko gukorana n’Imana?
None ko ari byiza, wemera kuyiha umwanya ngo ikorere imirimo myiza muri wowe?
Ushobora gutegeka ikintu cyose kigashoboka. Ushobora kunura ahatanyurwa na bose, ushobora gukora ibitamenyerewe, kuko gusa wunahaImana ukamenya gukurikza Ijambo ryayo. Uyu munsi ubashije kumenya imbaraga ufite none rero, igihe ni icyawe. Ngo uve mu magambo adafite umumaro witaga gusenga. Ubashe kumenya gusenga mu gihe gikwiye ndetse umenye no gutegeka ibintu bikoreke.
Uwiteka akomeze kubagirira neza,
Mukanguke igihe kirashize, hato mutazasangwa mu bitotsi.


text:
Ubwo ba Nyampinga b’ibidukikije basuraga ingoro y’umurage y’ibidukikije ya Karongi byari mu gikorwa cya “Climate week NYC” kibera New York cyatangiye kuri uyu wa mbere tariki ya 19 kikazarangira tari ya 25 Nzeri 2022.
Abo ba Nyampinga ni Iwacu Gretta, Kankindi Vanessa, Umugwaneza Denyse bose imishinga yabo ikaba yari ishingiye ku bidukikije, bakaba biteguye kuzashyira mu bikorwa iyo mishinga yabo kuko umufatanyabikorwa yabonetse, kuko nicyo kijya kibabuza gushyira mu bikorwa ibyo biyemeje.
Ni muri urwo rwego mu Rwanda hateguwe gahunda yiswe ko isi ikeneye abayitaho ngo igire ikirere cyiza “Mother Earth needs us”.Ubundi iyo ba Nyampinga bitoza batanga imishinga bazakora ni muri urwo rwego ba Nyampinga b’ibidukikije Uwimanimpaye Marie Clemence yakoze umushinga wo kubashakira inkunga muri Climate Wee NYC.
Agira ati “Twarabandikiye baradusubiza ko batwemereye kudutera inkunga kandi turifuza ko cyaba igikorwa ngaruka mwaka, ariko ntikigarukire kuri ba Nyampinga b’ibidukikije gusa, ahubwo bikagera kuri ba Nyampinga bose ariko bashobora gutegura imishinga ijyanye n’ibidukikije”.
Umunyamabanga Nshingwabikorwa w’umurenge wa Bwishyura Bwana Ayabagabo Faustin yatangiye avuga ko ari igikorwa cyashimishije abatuye umurenge wa Bwishyura, kandi ko gutera ibiti ku kirwa cya Mbabara hagati mu kivu ari ukurengera ibidukikije kuko icyo kirwa gisurwa.
Agira ati “Njyewe n’abatuye umurenge wacu wa Bwishyura twashimishijwe no kubona ba Nyampinga akenshi dukunze kumva bibera mu mujyi wa Kigali bafata urugendo rwa masaha ane bakaza hano Karongi, usibye kuba baje kwifatanya natwe gutera ibiti ariko biratuma n’Akarere kacu kamenyekana”.
Umuyobozi w’Ingoro y’umurage w’Ibidukikije Frank Dushimimana ni ibyo kwishimira kuba iki gikorwa twarafatanije naba Nyampinga b’ibidukikije kuko baratumenyesheje natwe tubyakira neza.
Agira ati “ Tumaze kumenya ko bifuza kuzaza muri iki cyumweru cya Climate Week NYC gutera ibiti ndetse no gusura ingoro y’umurage w’ibidukikije dore ko iri muri Karongi gusa muri Afurika twabyakiriye neza kandi mwumvise ko ari igikorwa bashaka ko kizaba ngaruka mwaka”.
Marie Clemence yakomeje avuga ko kuza muri Karongi hari Ingoro y’umurage w’ibidukikije yihariye muri afurika, kuba twaragize amahirwe yo kuba dufite iyo ngoro yihariye ni amahirwe yo kudapfusha ubusa tukaba twaraje kuyisura kugira ngo tumenye byinshi kandi tukayihuza n’igikorwa dufite muri iki cyumweru.
Ikirwa cya Mbabara gifite hegitari 31 zisaga kikaba kiri mu kiyaga cya Kivu kugira ngo ukigereho nuko winjira ubwato nabyo biri mu bukerarugendo twavuga nk’Ikiyaga cya Kivu kubantu bakunda gutembera ndetse no kuharuhukira.
Ikindi twavuga muri Karongi ni imisozi kubantu bakunda gukora siporo yo kuyurira, kandi muri Karongi hari amahoteli agera muri 17 yakoreshwa n’abaza kuhakorera ubukerarugendo
Aba banyampinga batemberejwe mu busitani bw’ingoro y’umurage y’ibidukikije berekwa imiti ya gakondo iteyemo ndetse basobanurirwa nuko yakoreshwaga n’abanyarwanda bo hambere kandi nubu hari abakiyikoresha.
@Rebero.co.rw


text:
UBUTUMIRE KU BATUYE ISI BOSE!
IGICE CYO GUSOMA: YESAYA 55:1-9
Ndabasuhuje bene Data bakundwa. Ndashima Imana yongeye kunkoresha mu kubagezeho ijambo ryayo. Uyu munsi turaganira ku butumire Imana yahaye abatuye isi yose bugira buti: “Yemwe abafite inyota, nimuze ku mazi kandi n'udafite ifeza na we naze. Nimuze mugure murye, nimuze mugure vino n'amata mudatanze ifeza cyangwa ibindi biguzi.” (Yesaya 55:1)
Iki gice cya 55 cy’Ubuhanuzi bwa Yesaya gitangirana n’ijwi ry’Imana rihamagarira buri wese kwakira agakiza. Ubu butumire ntawe buheje; ni ubwa buri wese, tutitaye ku mwanya arimo, icyiciro cye cy’ubudehe, ubwoko bwe, umuryango avukamo, ururimi avuga, ibara ry’uruhu rwe; etc. Icyakora nubwo ubu butumire ari ubwa buri wese, kubwitabira si agahato. Abitabira ni abumva bafite inzara n’inyota. Abashyitsi batumiwe ni abumva ko ibiribwa n’ibinyobwa by’iyi si bitigeze bibamara inzara n’inyota, bityo bakaba bakeneye kurya umutsima umara inzara no kunywa ku mazi y’ubugingo. Koko rero "umuntu wese unyoye amazi y’isi arongera akagira inyota, ariko unywa amazi Yesu atanga ntiyongera kugira inyota rwose iteka ryose, ahubwo amazi ya Yesu amuhindukiramo isoko y'amazi adudubiza kugeza mu bugingo buhoraho.” (Yoh 4:13) Mbese wowe ntufite inzara n’inyota? Yesu agutumiye ku meza ye ngo urye, unywe udatanze ifeza cyangwa ibindi biguzi. Ushobora kuvuga uti, “Njyewe ntibinshishikaje; nta nzara n’inyota mfite; mfite ibyo kurya n’ibyo kumywa byo muri ubu buzima binyuze”. Nyamara hari ibindi biryo n’ibinyobwa ukwiye gusonzera-ukwiye kugira inzara n'inyota byo gukiranuka. (Mat 5:6)
Yesu agufitiye ibyo kurya n’ubwoko butatu bw’ibyo kunywa: amazi, vino, n’amata. Tudafite amazi ntitwabaho. Uwiteka yakoresheje amazi kugira ngo agaragaze agaciro ijambo rye rifite ku bantu bose. Kimwe n’amazi afutse mu gihe cy’izuba, Ubutumwa Bwiza butuma umuntu agarura ubuyanja. Ku birebana na vino, ikunda gukoreshwa mu gihe cy’iminsi mikuru igatera abantu ibyishimo (Zab 104:15). Mu kurarika ubwoko bwe ngo buze bunywe vino, Uwiteka yabuhamagariraga kwakira umunezero wuzuye udashobora kuboneka ahandi hose. (Guteg 16:15; Zab 19:9; Imig 10:22)
Amata yo akomeza amagufwa kandi agafasha abana gukura neza. Mu buryo nk’ubwo, Ijambo ry’Imana ridukomeza mu buryo bw’umwuka kandi rigashimangira imibanire yacu n’Imana. Kubw’ibyo rero, umwana w’Imana yari akwiye kwifuza amata y’Ijambo ry’Imana nk’uko akana kifuza amashereka ya nyina! Petero yaranditse ati: “Mumere nk’impinja zivutse vuba, mwifuze amata y’umwuka adafunguye, kugira ngo abakuze abageze ku gakiza.” (1 Pet 2:2) Niba uri umukristo udakunda kwiga Ijambo ry’Imana, hari ikintu kitameze neza muri wowe. Ni ikibazo gikomeye kuba abakristo bamwe basigaye banezezwa no kwidagadura mu nsengero gusa, igihe cy’Ijambo ry’Imana n’impuguro cyagera abantu bagatangira kureba muri telefone zabo. Abantu ntibifuza inyigisho zicukumbuye-ahubwo usanga bashimishwa no gusoma cyangwa kumva ubutumwa bugizwe n’umurongo umwe (ariko nawo uhura n’irari ryabo). Ibi nibyo bituma abakristo benshi bahora bameze nk’abana bakivuka-nta buzima bw’umwuka bafite kuko batanyweye amata y’umwuka adafunguye. Iyo umwana atagaburiwe neza aragwingira! Dukwiye gusonzera ibyo kurya n’ibyo kunywa nyakuri, aho guta igihe mu bitagira umumaro.
Muri iki gihe, abantu benshi (ndetse n’abakristo), bashora ubutunzi n’igihe byabo mu bintu bitagaburira ubugingo. Batanga ifeza zabo ku bitari umutsima. Ukwiye kujya usuzuma niba ibyo ushoramo ifeza n’igihe byawe bifitiye ubugingo akamaro. Ni akaga gutanga ibiguzi ku mutwaro wuzuye umukungugu utazigera uhaza umutima n’ubugingo byawe. Ibinezeza byo muri iyi si bigurwa ifeza nyinshi, nyamara ntibishobora guhaza umutima. Mbese umuntu yigera ashimishwa n'ibyo atunze? Amafaranga ahagije ni angahe? None se koko ni iki cyatuma dutanga ifeza tukagura ibitari ibyokurya nyakuri? Ni iki cyatuma dukorera ibidahaza? Kumvira Uwiteka byonyine nibyo bishobora gutuma tugira umunezero no kubyibuha mu buryo bw’umwuka. (Yes 55:2) Kugendera mukuri kw'Ijambo ry’Imana bituma twishimira imigisha y'Isezerano ry’agakiza, kandi aha honyine ni ho soko y'umutekano n’umunezero nyakuri.
Ushobora kuba utunze ibya Mirenge ariko utanyuzwe n’uko uri. Ntuhazwa n’ibyo isi yaguhaye ahubwo birushaho kukunaniza no kukubuza gusinzira. Akira ubutumire bwa Yesu! Agufitiye ibyo kurya bimara inzara n’ibyo kunywa bimara inyota kandi udatanze ibiguzi. Si “ku giciro cyiza” ahubwo ni ubuntu! Ubu butumire burihutirwa! Uko umuntu atinda kurya no kumywa niko agenda arushaho kwicwa n’inzara, kandi igihe gishobora kugera agashiramo umwuka. Niyo mpamvu Yesu ataka nk’utabariza umuntu uhuye n’akaga mu ijoro ati “yemwe, yemwe, yemwe, abafite inyota nimuze ! Nuko ubwo bimeze bityo, “Mwirinde mutanga kumva Iyo ivuga. Ubwo ba bandi batakize kuko banze kumva Iyababuriye iri mu isi, nkanswe twebwe niba dutera umugongo Ituburira iri mu ijuru!” (Abah 12 :25)
Ndangije ngushimira ko wafashe umwanya wo gusoma ubu butumwa. Nubishobora ubusangize abandi kuko nabo bakeneye Ijambo ry’Imana. Amahoro Imana itanga aruta ayo umuntu wese yakwibwira ajye arinda imitima yanyu n’ubwenge bwanyu, kugira ngo mukomeze kumenya no gukunda Imana n’Umwana wayo Yesu Kristo Umwami wacu. Kandi umugisha w’Imana ishobora byose, Data wa twese, Umwana, kandi Umwuka Wera ube muri mwe, kandi ugumane namwe iminsi yose. Amina!
Tariki ya 20/03/2022
Arch. SEHORANA Joseph
C/o EAR/Diocese Shyogwe
Website: http://www.sehorana.com/
E-mail: sehojo2007@yahoo.fr
Last edited: 19/03/2022
Add a comment


text:
Mu karere ka Musanze, umurenge wa Busogo, isuri yamanutse mubirunga itewe n’imvura ikomeye yaguye yasenyeye abaturage yangiza imyaka yica amatungo.
Amakuru ava mu karere ka Musanze, arahamya ko mu ijoro ryo kuri uyu wa gatandatu rishyira ku cyumweru Taliki ya 29 Gicurasi 2016, imvura ikomeye yaguye mu karere ka Musanze no mubirunga, isuri ikomeye yatewe n’iyi mvura ikamanuka mubirunga igasenya amazu y’abaturage ikangiza imyaka y’abaturage ikanica amatungo.
Ubuyobozi bw’aka karere ka Musanze, butangaza ko nubwo iyi mvura yangije byinshi birimo amazu, imyaka y’abaturage n’amatungo agapfa ngo nta muntu waguye muri ibi biza.
Abaturage bibasiwe cyane n’ibi biza ni abo mu kagari ka Sahara mu murenge wa busogo nubwo no mu kagari ka Gisesero bakozweho, amazu, imyaka byangiritse cyane amwe mu matungo arapfa.
Ibyangiritse byahise bimenyekana ni amazu 12 yasenyutse, Mu kagari ka Sahara, amazu icyenda yasenyutse, mu kagari ka Gisesero amazu atatu niyo yasenyutse, muri ibi biza kandi ihene imwe yapfuye, intama imwe irapfa n’inkoko eshatu zirapfa, imyaka mu mirima y’abaturage yangiritse irengerwa n’amazi.
Ubuyobozi bw’akarere ka Musanze, ubuyobozi bw’inzego zishinzwe umutekano hamwe n’izindi nzego zitandukanye bihutiye kujya aho ibi biza byakoze ibara, ubuyobozi bwahumurije abaturage, bwasabye kandi abaturage gufasha bagenzi babo mu kubona aho barara, ibyo kurya ariko kandi bunizeza abakozweho n’aya mahano ko Leta iri gukora ibishoboka ngo ibagoboke.
Munyaneza Theogene / intyoza.com


text:
Igihe amanota y’ikizamini cya Leta azasohokera
Kuri uyu wa mbere tariki ya 9 Nzeri 2022 nibwo Minisiteri y’Uburezi yatangaje ko igihembwe cya mbere cy’Umwaka w’Amashuri wa 2022-2023 kizatangira ku wa 26 Nzeri 2022,,ugasozwa ku wa 14 Nyakanga 2023
Minisiteri y’Uburezi yatangaje ko kandi itariki yo gutangira ireba cyane abanyeshuri bazajya mu mwaka wa kabiri, uwa gatatu, uwa gatanu n’uwa gatandatu, kuko bo badakeneye kumenya ibyavuye mu bizamini bya Leta.
abanyeshuri 229.859 Muri Nyakanga bakoze ibizamini bya leta bisoza amashuri abanza , mu gihe 127,869 biyandikishije gukora ibizamini bisoza icyiciro rusange ibyo byose bikaba ari nabyo bituma bo batarebwa n’iyi gahunda yo gutangira amashuri kuko bo bagitegereje ibizava mu manota bigomba kubaha kumenya niba bazajya mu mwaka ukurikiye bakoreye .
Ni ukuvuga ko bo bagifite iminsi yo kuba bazategereje amanota yabo , bitandukanye nuko mu minsi ishize hari hasogotse amakuru yibihuha yavugaga ko amanota yagombaga gusohoka kuri uyu wa gatanu .


text:
Ubuyobozi bw’Akarere ka Ruhango buvuga ko hari ibiraro n’amateme bigera kuri 50 butarabonera ingengo y’Imali yo kubisana.
Umuyobozi w’Akarere ka Ruhango Habarurema Valens yabwiye UMUSEKE ko umwaka ushize wa 2021 ibiza byasenye amateme n’ibiraro 70 hirya no hino mu Mirenge itandukanye yo muri aka Karere.
Habarurema yavuze ko bakurikije amafaranga Akarere kari gafite kiyambaza n’imiganda y’abaturage bahawe akazi muri VUP, babasha gusana ibiraro 20 byoroshye kuri 70 byose byari byasenyutse.
Yavuze ko ibiraro bitari byasanwa harimo ibindi 6 Akarere kadafitiye ubushobozi akavuga ko bazategereza amafaranga bagenerwa n’inzego zo hejuru zishinzwe kwegereza ingengo y’Imali Uturere, bikubakwa ayo mafaranga yabonetse.
Ati “Akarere kahuye n’ibiza katigeze gahura nabyo muri iyi myaka yindi ishize, twishatsemo ubushobozi dusana 20 kuri 70 byose hamwe.”
Habarurema yavuze ko hari ibindi 5 biteganyijwe kubakwa mu gihe cya vuba kuko amafaranga yarangije kuboneka.
Yagize ati “Mu biraro duteganya kubaka, ikiraro cya Mukunguli kiduhuza n’Akarere ka Kamonyi ntabwo kibariwemo kuko cyatangiye gukorwa kubera ko gihuriweho n’uturere two mbi.”
Uyu Muyobozi yavuze ko mu bindi bisigaye bizagenda bikorwa hakurikijwe imbaraga z’Akarere mu misoro abaturage bazatanga n’ubushobozi bwa bamwe mu bafatanyabikorwa Akarere gafite.
Yasabye abakoresha iyo mihanda iherereyemo ibyo biraro gukomeza kwihangana, bagategereza igihe ubushobozi buzabonekera kuko ibiza bidateguza.
Umubare munini w’ibiraro n’amateme byasenywe n’ibiza biherereye mu Murenge wa Mbuye na Kinihira cyane cyane.
MUHIZI ELISÉE / UMUSEKE.RW mu Ruhango


text:
27/05/2020, Ikiganiro “Uko mbyumva ubyumva ute?” mutegurirwa kandi mukagezwaho na Tharcisse Semana.
Ku itariki ya 24 n’iya 25 Gicurasi (ku wa gatandatu ushize no ku cyumweru) imiryango ivuga ko idaharanira inyungu n’imyanya y’ubutegetsi (Société civile) yakoranye inama n’amashyaka arwanya Leta ya FPR (partis d’opposition) abarizwa mu ubuhungiro.
Iyo nama yiswe iyo gusenya inkuta no kubaka iteme yaba koko yarasenye inkuta cg ahubwo yubatse izindi? Isesengura rishingiye k’ubuhamya mu itekinika ryo ku mbugankoranyambaga.


text:
Nyaruguru: Barasabwa kurushaho gufatanya n’abaturage mu kubakemurira ibibazo
Guverineri w’Intara y’Amajyepfo, Alice Kayitesi, arasaba abajyanama n’abafatanyabikorwa b’Akarere ka Nyaruguru, kurushaho gufatanya n’abaturage mu kubakemurira ibibazo.
Yabibasabye ku itariki 25 Gicurasi 2022, ubwo yabagendereraga mu bikorwa by’icyumweru cy’Umujyanama n’umufatanyabikorwa, batangiye ku wa Mbere tariki 23 Gicurasi, bakazagisoza ku wa Gatanu tariki 27 Gicurasi 2022.
Ni icyumweru gikorwamo imurikabikorwa ry’abafatanyabikorwa, aho abaturage basobanurirwa ibyo bikorwa, bagahabwa n’umwanya wo kubaza ibibazo, ndetse bakabasha no kumenya abajyanama babahagarariye mu nama njyanama y’Akarere.
Guverineri Kayitesi yashimye icyo gikorwa cyo kwegera abaturage, anashima kuba Nyaruguru iri imbere muri Ejo Heza ndetse na mituweri, ariko yibutsa abafatanyabikorwa n’abajyanama ko hari n’ibindi abaturage bagikeneye gufashwamo kugira ngo batere imbere.
Yagize ati "Haracyari ikibazo tugomba guhangana nacyo, cyo kurwanya isuri. Kubera ko isuri iratwangiriza, ari ubutaka, ari ibikorwa remezo, ariko rimwe na rimwe ijya igira n’ingaruka ku buzima bw’abantu: abatwarwa n’imigezi n’inkangu, nyamara dushobora kukibonera igisubizo."
Yasabye rero ko abaturage barwanya isuri mu mirima yabo, mu butaka butagira nyira bwo cyangwa bwa Leta, bakaba ari ho bahurira mu bikorwa by’umuganda.
Yanabasabye gushyira imbaraga mu gukemura ibibazo by’abaturage, nta kubasiragiza, ndetse no kubafasha gukemura ibibazo bibangamiye imibeho myiza y’abaturage.
Ati "Ni ngombwa yuko Umunyarwanda abanza kwikiranura n’ibibazo bimubangamiye kugira ngo abashe kugera ku iterambere. Ari abadafite ubwiherero cyangwa abafite ubudatunganyije, ari abafite inzu zitameze neza, ari abakirarana n’amatungo, ari imiryango ifite abana bata ishuri, ari abakirwaza imirire mibi n’ibindi, ibi ni ibintu twafatanya."
Yanasabye ko hashakwa igisubizo ku bangavu baterwa inda, ku isuku nkeya, ku biyobyabwenge mu rubyiruko no ku babyeyi bakimbirana bagaha abana urugero rubi.
Umuyobozi w’Akarere ka Nyaruguru, Emmanuel Murwanashyaka, avuga ko ku bijyanye no kurwanya isuri barimo gushishikariza buri muturage kuyirwanga mu kwe.
Ku bijyanye no gufasha abakene cyane kugira aho kuba kandi heza, ngo bakeneye ingengo y’imari ya miliyoni 600 yakwifashishwa mu kubaka ubwiherero n’inzu.
Ati "Ayo mafaranga akenewe mu kugura amabati, amadirishya n’inzugi ndetse n’imikwege yo kuzirika ibisenge. Tuzayashyira mu ngengo y’imari y’umwaka utaha."
Naho ku bijyanye no kurwanya itwita ry’abangavu, barateganya gukora ubukangurambaga bubikumira mu mashuri.


text:
Tuyishime Daniel, umuvuzi wa gakondo ukorera ku Ruyenzi muri “centre” ya Runda ya Gihara ho mu Karere ka Kamonyi, afite imiti ivura inzoka ya Amibe igakira burundu, si iyo yonyine avura kuko n’indwara ya Terekomunasi (“Trichomonase) igira uruhare mu gutuma amabanga y’urugo adakorwa neza ayivura igakira ndetse n’abatangabuhamya bakaba bahari.
Mu kiganiro Tuyishime yagiranye n’ikinyamakuru impamba.com Kucyumweru tariki ya 8 Ugushyingo 2020, yavuze ko mu ndwara zo mu nda zimwe mu z’ingenzi avura harimo iya Amibe ndetse na Terekomunasi.
Tuyishime yabanje kuvuga bimwe mu bimenyetso bya Amibe kuko hari abayirwara ariko batabizi, yagize ati “Amibe hari ibimenyetso biyiranga abantu badakunze kumenya, ni yo ndwara urwara ukajya ucika intege mu mubiri, ikindi Amibe ishobora kugutera gufuruta, ituma ubura “Apetit” yo kurya, mu bimenyetso ikomeye itanga iryana mu nda ahagana mu kiziba cy’inda, Amibe kandi ica umugongo ukumva umugongo uracika, ukumva umugongo urabura intege ku rwego rwo hejuru ni na yo mpamvu, bavuga ngo Amibe ikona abantu bakabura imbaraga zo gukora ibijyanye n’amabanga y’urugo kuko Amibe igira icyo bita Igikono cyayo cyihisha mu mugongo nayo ikajya kwihisha mu mugongo muri cya Gikono cyayo ni nk’inzu yayo rero”.
Uyu muvuzi wa Gakondo ukorera ku Ruyenzi, ukigera mu rusisiro rwa Runda ya Gihara, avuga ko akenshi Amibe ituma umuntu yishimagura iyo ifatanyije n’indwara ya Terekomunasi.
Tuyishime yavuze ko Terekomunasi igira ikimenyetso cyo kwishimagura iyo ifatanyije n’inzoka ya Amibe kuko igira uruhare runini mu kuganza.
Mu gusobanura ku indwara ya Terekomunasi yagize ati “Terekomunasi igira ikimenyetso cya mbere cyo kwishimagura, umuntu akishimagura cyane cyane mu mwanya w’ibanga ndavuga cyane ku badamu cyangwa abakobwa, ikindi Terekomunasi iteza icyo bita imyanda y’umubiri, kuzana utuntu tudafite impumuro nziza cyane cyane mu myanya y’ibanga”.
Amibe na Terekomunasi ni indwara zivurwa zigakira, Tuyishime yamaze abantu impungenge
Tuyishime Daniel, umuvuzi wa gakondo ubirambyemo akaba afite n’icyangombwa gitangwa n’Urugaga rw’Abavuzi ba Gakondo mu Rwanda (AGA-Rwanda Network) yamaze abantu impungenge bibwira ko Amibe na Terekomunasi bitavurwa, yagize ati “abantu bumvaga ko Terekomunasi cyangwa Amibe idakira, ni inzoka ebyiri cyangwa indwara ebyiri zisa n’izikorana ariko zitandukanye, ariko abibwira ko zidakira nababwira ko nabazaniye umuti uhangana n’izo nzoka zombi, uyu muti ushobora guhangana na zo zikava mu mubiri zigashira, umuntu agasigara ari muzima, wajya mu bwihero igasohoka, twa Tumikorobe tugasohoka, twa tuyoka duto twa Amibe n’ingaruka zayo zirakira dukoresheje uyu muti witwa “UMUZI W’IGITI NUMBER ONE”, inzoka ya Telekomunasi navuze zibasha gushira zose”.
Mu nkuru yindi muzagezwaho ikiganiro ikinyamakuru impamba.com kizagirana n’umutangabuhamya wavuwe inzoka ya Amibe n’umuvuzi wa Gakondo Tuyishime Daniel.
Umuntu ukeneye kugira icyo abaza muganga Tuyishime yahamagara kuri nimero 0782501768 cyangwa kuri +250788608230.


text:
Kuva ubwo Yezu atangira kumenyesha abigishwa be ko agomba kujya i Yeruzalemu kuhababarizwa cyane n’abakuru b’imiryango, n’Abaherezabitambo bakuru, n’abigishamategeko, akicwa kandi akazazuka ku munsi wa gatatu. Petero aramwihugikana, aramutonganya avuga ati «Biragatsindwa, Nyagasani! Ibyo ntibizakubeho!» Ariko we ahindukirana Petero, aramubwira ati «Hoshi, mva iruhande, Sekibi! Umbereye umutego kuko ibitekerezo byawe bitavuye ku Mana, ahubwo ku bantu!»
Nuko Yezu abwira abigishwa be, ati «Niba hari ushaka kunkurikira ajye yiyibagirwa ubwe, aheke umusaraba we, maze ankurikire! Kuko uzashaka gukiza ubugingo bwe, azabubura; naho uzahara ubugingo bwe ari jye agirira, azabukiza. Umuntu watunga isi yose, ariko akabura ubugingo bwe, byaba bimumariye iki? Cyangwa se umuntu yagurana iki ubugingo bwe? Kandi Umwana w’umuntu agomba kuzagaruka mu ikuzo rya Se, ashagawe n’abamalayika, maze ubwo akagororera umuntu wese akurikije imigirire ye.


text:
Inyigisho yo ku wa mbere w’icyumweru cya IV gisanzwe
Amasomo :
Heb 11,32-40 Zab 30,20-40 Mk5,1-2.6-13.16-20
Kuri uyu munsi Yezu arakiza uwahanzweho na roho mbi zihagije kandi ziyizi. Kubera ububi bwa roho mbi zamwigaruriye yari yaratakaje ubumuntu yarabaye inyamaswa. Aho yabaga nta muntu wahageraga. Kuba uwo muntu yaraturutse mu marimbi ni ukuvuga ko yabaga aho ubuzima bwazimye.Gusa yari ahasize inyuma ye.
Igitangaza cy’izi rohombi ni uko zari zizi neza Yezu uwo ariwe ndetse zikamupfukamira. Zizi neza ububasha afite, ko agenga ibyaremwe byose.
Yezu ntiyigeze akora ibitangaza yikinira, buri gihe hari inyigisho ashaka gutanga. Umuntu yakwibaza ati ziriya ngurube zazize iki? Mu byukuri Yezu yashoboraga gukiza uriya muntu ku bundi buryo nk’uko yabikoze ahandi. Iyi vanjili y’uyu munsi iratwereka agaciro gakomeye umuntu afite kabone n’iyo rubanda baba bamufata nk’utagifite agaciro, nk’uwapfuye ahagaze yibera mu bapfuye.
Ingurube zo muri kiriya gihugu cy’abanyamahanga (abapagani) zibarwa mu butunzi, mu bukungu. Ni ubukungu bahombye. Mu bihe byose hari abantu bakunda ibintu kurusha abantu. Nka wa wa munyarwanda wabwiraga umugabo wahungaga inka ye ngo itamwica, ati: “Hagarara ikwice udatuma inka yanjye ivunika”.
Byabi ibiti, yaba imodoka, yaba inka cyangwa ubundi butunzi, ni ishyano iyo umuntu asumbijwe agaciro n’ibintu.Umunyarwanda agira ati “ Akatari amagara, karahahwa”. Bishatse kuvuga ko umuntu ahenze kuko ariwe ugira amagara wenyine.
Iyi vanjili iratwibutsa agaciro k’umuntu. Uburyo bwiza bwo kubyumva ni ukwishyira mu mwanya wa mugenzi wacu. Iyo twireba tukareba ibyacu ntitwumva neza akababaro k’undi. Bariya bashumba bari biragiriye ingurube zabo nk’undi wese waba yitaye ku bye , umusonga wundi utamubuza gusinzira.Birumvikana ko nabo bababajwe n’ingurube zabo.
Kimwe muri byinshi byagombye kuranga abakristu harimo kugira impuhwe. Kumva akababaro k’abandi. Ubundi akababaro ntigapimwa, nta n’ubwo kagereranwa kuko buri wese akumva ukwe. Umukecuru akababazwa n’inkono ye y’itabi undi akababazwa n’uko atabonye ibyo arya. Nta gahinda gasumba akandi kuko buri wese akumva muri we, ntiwagatiza undi,cyangwa ngo akugabanyirizeho.
Burya umuntu arahenze. Ushaka kubyumva neza yishyira mu mwanya wa nyina. Iyo umuntu abuze biba birangiye ntitwakora undi cyangwa ngo tumugure. Ntushobora guha umuntu wabuze uwe abandi batanu ngo bamusimbure. Umuntu wese ntasimburwa. Biba akaga iyo azize amaherere. Reba uwawe ukunda wabuze, ni iki utatanga ngo agaruke. Buriya umubyeyi w’uriya wabaga mu irimbi yari ababaye, kandi yashimishijwe no kumubona yambaye yagaruye ubwenge.
Nyagasa Yezu wazanywe no kugira ngo tugire ubugingo busagambye; ukunda abantu kandi uzi agaciro kaburi wese mu maso y’Imana aduhe kubaha no kubahiriza ubuzima bwa bagenzi bacu. Ntitubugurane indonke cyangwa ngo twishimire ko amagara yabo yaseseka cyane ko atayorwa.
Padiri Charles Hakorimana
Madrid/Espagne


text:
Amashuri 85% azaba akoresha ikoranabuhanga muri 2024 – MINEDUC
Umunyamabanga wa Leta muri Minisiteri y’Uburezi ushinzwe ikoranabuhanga, imyuga n’ubumenyi ngiro, Irere Claudette, avuga ko mu mwaka wa 2024, 85% by’amashuri azaba afite murandasi kandi ashobora gukoresha ikoranabuhanga mu kwiga no kwigisha.
Yabitangaje kuri uyu wa Mbere tariki ya 30 Kanama 2021, mu kiganiro Ed Tech cyatambutse kuri KT Radio, ku nsanganyamatsiko igira iti “Kubona amakuru n’ubumenyi bibitse mu buryo bw’ikoranabuhanga rya mudasobwa”.
Irere avuga ko kugira ngo ikoranabuhanga rigerweho, mu mwaka wa 2,000 ari bwo Leta yatangije urugendo rw’ikoranabuhanga, hari intego ko mu mwaka wa 2020 nibura abantu benshi bazaba babasha gukoresha ikoranabuhanga haba mu gutanga serivisi cyangwa kuzisaba.
By’umwihariko mu burezi ubu ngo mu mashuri abanza arenga 4,000 ni ukuvuga 34.8% afite murandasi ndetse amenshi abanyeshuri bafite mudasobwa (One Laptop per Child).
Naho mu mashuri yisumbuye asanzwe 1,783 ndetse n’ay’imyuga n’ubumenyingiro 365 yose ateranyije 52% afite murandasi, ni mu gihe kandi 797 afite icyumba cy’ikoranabuhanga (Smart Class rooms).
Ati “Ni ukuvuga ishuri riba rifite imashini zigeze ku 100, bafite uburyo bigisha, aho babika amakuru cyangwa amasomo. Ariko ntiwavuga ikoranabuhanga mu burezi ngo uvuge imashini, murandasi, mudasobwa ngo wumve ngo birahagije ahubwo hari ikindi gice gikomeye, amakuru cyangwa amasomo, ibyigishwa (Data)”.
Akomeza agira ati “Ese abarimu bawe bafite ubushobozi buhagije bwo kubasha gukura amasomo kuri murandasi bakayigisha, ese warabahuguye kugira ngo bagere kuri iyo ntego, ese abanyeshuri bo ntabwo bibagoye, biteguye kujyana n’izo mpinduka, ese dufite ibikoresho bihagije? Ibi byose biracyari mu mbogamizi ariko ntitwicaye dukomeza kubikora”.
Irere avuga kandi ko mu kubikemura, bahugura abarimu hanyuma n’abanyeshuri bakagenda begerezwa uburyo bw’ibikoresho biborohereza kwiga hifashishijwe ikoranabuhanga.
Na ho mu mashuri makuru ho ngo bafite ibikoresho ku buryo bashobora kwiga no kwigisha hifashishijwe ikoranabuhanga.
Zimwe mu mbogamizi zituma kwigisha hifashishijwe ikoranabuhanga bitagerwaho neza ngo harimo ikibazo cy’umuriro w’amashanyarazi utagera mu mashuri yose cyane ayo mu cyaro, aha hakaba hasabwa uruhare rw’abikorera.
Ikindi ni icy’abarimu bafite ubwo bumenyi bahagije n’ubwo bahugurwa buri mwaka. N’ubwo izo mbogamizi ariko ngo zihari, mu mwaka wa 2024 nibura 85% by’amashuri yose azaba afite uburyo bwo gukoresha ikoranabuhanga.
Agira ati “Umubare navuze 34.8% mu mashuri abanza ni umubare ukiri hasi, haracyari umwanya uhagije kugira ngo abikorera baze binjiremo, bashobora kutazana imari yabo ariko bakareba ibyo bafatanya na Leta”.
Akomeza agira ati “Mu mashuri yisumbuye 52% bafite murandasi, ni iki kibuza 48% basigaye kugira ngo babe bafite iryo koranabuhanga, icyakora nka Leta ibyo twiyemeje kugeraho n’ubwo hadasigaye igihe kinini ni uko mu mwaka wa 2024 tugomba kuba tugeze byibuze kuri 85% y’amashuri yose ugereranyije n’ayo tuzaba dufite icyo gihe, kuba afite iryo koranabuhanga”.
Bikurikire muri iki kiganiro kirambuye:
Ibitekerezo ( 1 )
Bizatuma uburezi bugera kuri benshi!turabyishimiye cyane


text:
Hari ibintu umuntu ashobora kubona ku wundi agahita amenya ko bitazavamo, kuko bimubangamiye cyangwa se abona ko bibatandukanya cyane. Hari n’ibindi abantu badakunda kubona kandi bishobora kuzabagiraho ingaruka mu buryo bumwe cyangwa ubundi.
Hari n’igihe umuntu atabona ko iyo mico itandukanye ishobora kuzagira ingaruka mbi ku mubano dore bimwe mu bintu wagenderaho wirinda gukundana n’umuntu.
Umuntu ubeshya bitari ngombwa
Hari abantu bakunda kubeshya bakanabeshya mu gihe bitari ngombwa, nka kumwe umuntu akubaza ngo uri he , ukamubwira ko uri mu nzira utarava no mu buriri.
Hari n’igihe umuntu akubaza ibibazo ashaka kukumenya ukamusubiza ibintu bitari byo kuko ushaka kugaragara nk’umuntu w’igitangaza. Hari n’ababeshya aho akazi bakora naho bakorera kandi rwose bitari ngombwa.
Iyo umuntu ashobora kugenda abeshya cyane no ku bintu bitari ngombwa, niho uzasanga azajya abeshya muri byose. Ni ha handi azajya agusaba amafaranga ayafite, akubeshye ko yagize ikibazo kandi ntacyo afite.
Umuntu uhora uvuga abandi
Hari abantu bavuga abandi ukibaza niba bishyurwa. Nigeze kugira inshuti yahoraga ifite udukuru twinshi, akajya ahora akubwira ibyabaye kuri kanaka. “Wamenya ibyabaye kuri uyu?”, “noneho ntabwo uzi ibyo kanaka yakoze” “noneho ntabwo uzi ibyo kanaka yambwiye”.
Yari umuntu uhora uvuga abandi, uhora ufite udukuru twinshi ashaka kumbwira kandi akenshi asebya abandi.
Ibi njye numvaga ari ibintu bisanzwe kugeza igihe mboneye ko abo aza kumbwira abasubiramo ajya kumvuga, ndetse nibyo mubwiye nabyo ajya kubivuga.
Umuntu nk’uyu ntabwo wamwizera. Uyu muntu rero nuhura nawe cyangwa se niba umuzi ujye umugendera kure kuko aho avugira abandi niho nawe azakuvugira.
Umuntu ucudikana n’abantu badahuje igitsina
Abantu ntibajya bakunda kubyemeraynaho cyane ariko umuntu ucudikana cyane n’abo badahuje igitsina ni uwo kwibazaho. Nk’urugero iyo umuhungu afite inshuti z’abakobwa nyinshi kurusha iz’abahungu, bikwiye kwibazwaho.
N’umukobwa ufite inshti nyinshi z’abahungu kurusha abakobwa nawe ni uwo kwibazaho. Nta kibi mu kugira inshuti mudahuje igitsina ariko iyo arizo zonyine nabyo bigaragaza ko hari ikibazo.
Umuntu usa nk’aho adashaka kukumenya
Niba uhuye n’umuntu ukaba wamukunze kandi nawe akakwereka ko yagukunze ariko bigahora bisa nk’aho ntacyo ashaka kumenya kuri wowe, na we ni uwo kwitondera.
Urugero mushobora kuba mukunda kuganira ariko ntihagire ikibazo na kimwe akubaza kuri wowe, buri gihe aba ashaka kwivugira ibindi. Nta na rimwe yari yanakubaza icyo ukora cyangwa se ngo akubaze abo muvugakana.
Amahirwe menshi ni uko mu by’ukuri atitaye ku kumenya . Brashoboka cyane hari ikindi agushakaho kitari ubushuti n’urukundo.
Umuntu wumva ko adashobora gukora ikosa
Hari abantu batajya bemera ko bakora amakosa nk’abandi, abo ni abantu badashobora no gusaba imbabazi kuko n’ubundi ntibajya bemera amakosa ayo ariyo yose.
Uyu ni wa muntu wumva ko buri gihe ariwe wakosherejwe kandi ko ariwe abantu bakwiriye gusaba imbabazi. Uyu muntu kubana na we cyangwa se gukundana na we biragorana cyane kuko buri gihe wisanga ari wowe uhora uhendahenda, birarambirana cyane!
Umuntu wirengagiza amarangamutima yawe
Umuntu wirengagiza amarangamutima y’undi ashobora kubikora mu buryo butandukanye, hari igihe ashobora kuvuga amagambo atuma umuntu yumva ko atamwereka amarangamutima.
Urugera uyu muntu ashobora kuvuga ngo “reka kuba umwana”, “ubwo se urakajwe n’iki”, “ubwo ugiye kurira koko”, “uri gukabya” …Aya ni amagambo atuma undi muntu yumva ko amarangamutima afite adakwiriye kuyagira.
Uyu muntu nawe byaba byiza umugendeye kure kuko kugaragaza amarangamutima ni ngombwa ku buzima bwo mu mutwe. Iyo umuntu ugukunda kandi ukwitayeho yakira amarangamutima yawe, uko yaba ameze kose agerageza ku kumva.
Umuntu ubana nabi n’abandi
Niba umuntu afitanye umubano mubi n’abantu benshi mu buzima bwe, ni ikimenyetso gikomeye cyerekana ko hashobora kuba hari ibitagenda neza muri we.
Ni umwe ushobora gutukana n’abantu ahuye nabo mu nzira, kubwira nabi abantu bamwakiriye kurwana n’ibindi. Ushobora kwibwira ko kuba atarakubera mubi ari ukubera ko agukunda, ntabwo aribyo ahubwo ni ukubera ko igihe cyawe nawe kitaragera.


text: 26 Nyuma y’icyorezo+ Yehova abwira Mose na Eleyazari umuhungu wa Aroni umutambyi, ati2 “mubarure iteraniro ryose ry’Abisirayeli mukurikije amazu ya ba sekuruza, mubarure kuva ku bafite imyaka makumyabiri kujyana hejuru, abashobora kujya ku rugamba muri Isirayeli bose.”+3 Nuko Mose na Eleyazari+ umutambyi bababwirira mu bibaya byo mu butayu bw’i Mowabu,+ hakurya y’uruzi rwa Yorodani, ahateganye n’i Yeriko,+ bati4 “mubarure abafite kuva ku myaka makumyabiri kujyana hejuru nk’uko Yehova yabitegetse Mose.”+Abisirayeli bavuye mu gihugu cya Egiputa ni aba:5 Rubeni, imfura ya Isirayeli.+ Bene Rubeni ni Hanoki+ wakomotsweho n’umuryango w’Abahanoki, Palu+ wakomotsweho n’umuryango w’Abapalu,6 Hesironi+ wakomotsweho n’umuryango w’Abahesironi, na Karumi+ wakomotsweho n’umuryango w’Abakarumi.7 Iyo ni yo miryango y’Abarubeni. Ababaruwe bari ibihumbi mirongo ine na bitatu na magana arindwi na mirongo itatu.+8 Palu yabyaye Eliyabu.9 Bene Eliyabu ni Nemuweli na Datani na Abiramu. Datani+ na Abiramu,+ bari mu bahamagarwaga mu iteraniro, ni bo ba bandi bifatanyije na Kora+ bakarwanya Mose na Aroni, ubwo barwanyaga Yehova.10 Icyo gihe ubutaka bwarasamye burabamira.+ Naho Kora we, yapfuye igihe we n’abagabo magana abiri na mirongo itanu+ bari bafatanyije bakongorwaga n’umuriro. Babereye abandi akabarore.+11 Icyakora abahungu ba Kora bo ntibapfuye.+12 Bene Simeyoni+ n’imiryango ibakomokaho ni aba: Nemuweli+ yakomotsweho n’umuryango w’Abanemuweli, Yamini+ akomokwaho n’umuryango w’Abayamini, Yakini+ akomokwaho n’umuryango w’Abayakini,13 Zera akomokwaho n’umuryango w’Abazera, na Shawuli+ akomokwaho n’umuryango w’Abashawuli.14 Iyo ni yo miryango y’Abasimeyoni. Bari ibihumbi makumyabiri na bibiri na magana abiri.+15 Bene Gadi+ n’imiryango ibakomokaho ni aba: Sefoni yakomotsweho n’umuryango w’Abasefoni, Hagi akomokwaho n’umuryango w’Abahagi, Shuni akomokwaho n’umuryango w’Abashuni,16 Ozini akomokwaho n’umuryango w’Abozini, Eri akomokwaho n’umuryango w’Aberi,17 Arodi akomokwaho n’umuryango w’Abarodi, na Areli+ akomokwaho n’umuryango w’Abareli.18 Iyo ni yo miryango ya bene Gadi. Ababaruwe bari ibihumbi mirongo ine na magana atanu.+19 Bene Yuda+ ni Eri+ na Onani.+ Ariko Eri na Onani baguye mu gihugu cy’i Kanani.+20 Bene Yuda n’imiryango ibakomokaho ni aba: Shela+ yakomotsweho n’umuryango w’Abashela, Peresi+ akomokwaho n’umuryango w’Abaperesi, na Zera+ akomokwaho n’umuryango w’Abazera.21 Bene Peresi ni aba: Hesironi+ wakomotsweho n’umuryango w’Abahesironi, na Hamuli+ wakomotsweho n’umuryango w’Abahamuli.22 Iyo ni yo miryango ikomoka kuri Yuda.+ Ababaruwe bari ibihumbi mirongo irindwi na bitandatu na magana atanu.+23 Bene Isakari+ n’imiryango ibakomokaho ni aba: Tola+ yakomotsweho n’umuryango w’Abatola, Puwa akomokwaho n’umuryango w’Abapuwa,24 Yashubu akomokwaho n’umuryango w’Abayashubu, naho Shimuroni+ akomokwaho n’umuryango w’Abashimuroni.25 Iyo ni yo miryango yakomotse kuri Isakari. Ababaruwe bari ibihumbi mirongo itandatu na bine na magana atatu.+26 Bene Zabuloni+ n’imiryango ibakomokaho ni aba: Seredi yakomotsweho n’umuryango w’Abaseredi, Eloni akomokwaho n’umuryango w’Abeloni, na Yahileli+ akomokwaho n’umuryango w’Abayahileli.27 Iyo ni yo miryango y’Abazabuloni. Ababaruwe bari ibihumbi mirongo itandatu na magana atanu.+28 Yozefu+ yakomotsweho n’umuryango wa Manase n’uwa Efurayimu.+29 Abakomotse kuri Manase+ ni Makiri+ wakomotsweho n’umuryango w’Abamakiri. Makiri yabyaye Gileyadi.+ Gileyadi yakomotsweho n’umuryango w’Abagileyadi.30 Aba ni bo bene Gileyadi: Yezeri+ wakomotsweho n’umuryango w’Abayezeri, Heleki wakomotsweho n’umuryango w’Abaheleki,31 Asiriyeli wakomotsweho n’umuryango w’Abasiriyeli, Shekemu wakomotsweho n’umuryango w’Abashekemu,32 Shemida+ wakomotsweho n’umuryango w’Abashemida, na Heferi+ wakomotsweho n’umuryango w’Abaheferi.33 Selofehadi mwene Heferi nta bahungu yagiraga, yari afite abakobwa gusa.+ Amazina y’abakobwa ba Selofehadi ni Mahila, Nowa, Hogila, Miluka na Tirusa.+34 Iyo ni yo miryango ikomoka kuri Manase. Ababaruwe ni ibihumbi mirongo itanu na bibiri na magana arindwi.+35 Bene Efurayimu+ n’imiryango ibakomokaho ni aba: Shutela+ yakomotsweho n’umuryango w’Abashutela, Bekeri akomokwaho n’umuryango w’Ababekeri, naho Tahani+ akomokwaho n’umuryango w’Abatahani.36 Aba ni bo bakomotse kuri Shutela: Erani yakomotsweho n’umuryango w’Aberani.37 Iyo ni yo miryango ya bene Efurayimu.+ Ababaruwe bari ibihumbi mirongo itatu na bibiri na magana atanu. Abo ni bo bene Yozefu n’imiryango yabakomotseho.+38 Bene Benyamini+ n’imiryango ibakomokaho ni aba: Bela+ yakomotsweho n’umuryango w’Ababela, Ashibeli+ akomokwaho n’umuryango w’Abashibeli, Ahiramu akomokwaho n’umuryango w’Abahiramu,39 Shefufamu akomokwaho n’umuryango w’Abashufamu, naho Hufamu+ akomokwaho n’umuryango w’Abahufamu.40 Bela yabyaye Arudi na Namani.+ Arudi yakomotsweho n’umuryango w’Abarudi, Namani akomokwaho n’umuryango w’Abanamani.41 Iyo ni yo miryango ya bene Benyamini.+ Ababaruwe bari ibihumbi mirongo ine na bitanu na magana atandatu.+42 Bene Dani+ n’imiryango ibakomokaho ni aba: Shuhamu yakomotsweho n’umuryango w’Abashuhamu. Iyo ni yo miryango y’abakomotse kuri Dani+ nk’uko imiryango yabo iri.43 Mu miryango yose y’Abashuhamu, ababaruwe bari ibihumbi mirongo itandatu na bine na magana ane.+44 Bene Asheri+ n’imiryango ibakomokaho ni aba: Imuna+ yakomotsweho n’umuryango w’Abimuna, Ishivi+ akomokwaho n’umuryango w’Abishivi, naho Beriya akomokwaho n’umuryango w’Ababeriya.45 Abakomotse kuri Beriya ni Heberi wakomotsweho n’umuryango w’Abaheberi, na Malikiyeli+ wakomotsweho n’umuryango w’Abamalikiyeli.46 Umukobwa wa Asheri yitwaga Sera.+47 Iyo ni yo miryango ya bene Asheri.+ Ababaruwe bari ibihumbi mirongo itanu na bitatu na magana ane.+48 Bene Nafutali+ n’imiryango ibakomokaho ni aba: Yahiseli+ yakomotsweho n’umuryango w’Abayahiseli, Guni+ akomokwaho n’umuryango w’Abaguni,49 Yeseri+ akomokwaho n’umuryango w’Abayeseri, naho Shilemu+ akomokwaho n’umuryango w’Abashilemu.50 Iyo ni yo miryango y’abakomotse kuri Nafutali.+ Ababaruwe ni ibihumbi mirongo ine na bitanu na magana ane.+51 Abo ni bo babaruwe mu Bisirayeli. Bari abantu ibihumbi magana atandatu na kimwe na magana arindwi na mirongo itatu.+52 Hanyuma Yehova abwira Mose ati53 “abo ni bo bazagabanywa igihugu, bagahabwa gakondo hakurikijwe umubare w’amazina yabo.+54 Abenshi uzabahe gakondo nini, abake ubahe gakondo nto.+ Buri muryango uzahabwa gakondo hakurikijwe umubare w’abawubaruwemo.55 Igihugu kizagabanywe hakoreshejwe ubufindo.+ Bazahabwe gakondo hakurikijwe amazina y’imiryango ya ba sekuruza.56 Bazajya bahabwa gakondo yabo hakoreshejwe ubufindo, baba abake cyangwa abenshi.”57 Aba ni bo babaruwe mu miryango y’Abalewi:+ Gerushoni+ wakomotsweho n’umuryango w’Abagerushoni, Kohati+ wakomotsweho n’umuryango w’Abakohati, na Merari+ wakomotsweho n’umuryango w’Abamerari.58 Iyi ni yo miryango y’Abalewi: umuryango w’Abalibuni,+ umuryango w’Abaheburoni,+ umuryango w’Abamahali,+ umuryango w’Abamushi+ n’umuryango w’Abakora.+Kohati+ yabyaye Amuramu.+59 Umugore wa Amuramu yitwaga Yokebedi,+ akaba umukobwa Lewi yabyariye muri Egiputa. Hashize igihe, Yokebedi abyarira Amuramu Aroni na Mose na mushiki wabo Miriyamu.+60 Hanyuma Aroni abyara Nadabu, Abihu,+ Eleyazari na Itamari.+61 Ariko Nadabu na Abihu baguye imbere ya Yehova+ bazize kuba barazanye umuriro utemewe imbere ye.62 Ababaruwe bose bo muri bo, ab’igitsina gabo bose bari bafite kuva ku kwezi kumwe kujyana hejuru, bari ibihumbi makumyabiri na bitatu.+ Ntibabaruwe mu Bisirayeli+ kuko nta gakondo bari kuzahabwa muri bo.+63 Abo ni bo Mose na Eleyazari umutambyi babaruye igihe babaruriraga Abisirayeli mu bibaya byo mu butayu bw’i Mowabu, hafi y’uruzi rwa Yorodani, ahateganye n’i Yeriko.+64 Ariko muri abo babaruwe icyo gihe, nta n’umwe wari ukiriho mu bo Mose na Aroni umutambyi babaruriye mu butayu bwa Sinayi,+65 kuko Yehova yari yaravuze ibyabo ati “bazagwa mu butayu.”+ Ni yo mpamvu nta n’umwe muri bo wari ukiriho, uretse Kalebu mwene Yefune na Yosuwa mwene Nuni.+


text:
Kuri icyi Cyumweru cya 7 cya Pasika, kuwa 24 Gicurasi 2020, Kiliziya y’u Rwanda irahimbaza umunsi Mukuru wa Asensiyo, umunsi mukuru wa Nyagasani Yezu Kristu asubira mu Ijuru. Ni umunsi mukuru ukomeye cyane uhimbazwa nyuma y’iminsi 40, Yezu Kristu azutse, bikaba bihurirana n’uwa 4 w’Icyumweru cya 6 cya Pasika, maze mu bihugu uwo munsi utari uw’itegeko, ukimurirwa ku Cyumweru cya 7 cya Pasika.
Mu Gitambo cya Misa cyatuwe na Nyiricyubahiro Musenyeri Antoni KAMBANDA, Musenyeri yagarutse ku ibanga ry’uwo munsi mukuru: Yezu Kristu, n’ubwo yasubiye mu Ijuru, ariko akomeza kubana natwe. Mu nyigisho ye yibukije uburyo bugera kuri 4, Yezu Kristu akomeza kubana natwe: mu Ukaristiya, mu Ijambo rye, mu Muryango w’abemera, mu Bakene. Bumwe mu buryo bukomeye bwo kubana na Yezu Kristu ni ukumuhabwa mu Isakaramentu ritagatifu ry’Ukaristiya. Nyiricyubahiro Musenyeri ati: « Usanga bibabaje, muri iki gihe cya Koronavirusi, aho Abakristu badashobora guhabwa Ukaristiya Ntagatifu, Guhazwa uko babyifuza. Dusabe kugira ngo, ibishoboka byose bokorwe, Abakristu bongere kugira amahirwe yo guhazwa Ukaristiya Ntagatifu, ibukaka kandi ikabakomeza.»
- Amasomo Matagatifu y’Igitambo cya Misa:
– Isomo rya mbere: Intu 1, 1-18
– Isomo rya kabiri: Ef 1, 17-23
– Ivanjili Ntagatifu: Mt 28, 16-20
- Dore Inyigisho irambuye ya Nyiricyubahiro Musenyeri Antoni KAMBANDA
Bavandimwe uyu munsi turizihiza Umunsi Mukuru wa Asensiyo, Yezu Kristu asubira mu ijuru.
Yezu Kristu yagiye ku musozi mu Galileya, ari kumwe n’abigishwa be, azamuka mu bicu ntibongera kumubona, kuva ubwo ngubwo. Ariko yarababwiye ati: “Nimugende mwigishe amahanga, mubabatize, mubatoze gukurikiza ibyo nabategetse, kandi ndi kumwe namwe igihe cyose, kugeza igihe isi izashirira“. Kuba Yezu yarasubiye mu ijuru, ariko ati “ndi kumwe namwe iminsi yose”, bivuze iki? Yezu ntabwo yasubiye mu ijuru ngo asige abigishwa be, Yezu ntabwo yasubiye mu ijuru ngo adusige twenyine, ahubwo yahinduye uburyo bwo kubana natwe.
Igihe yari ku isi, iyo Yezu yabaga ari i Yeruzalemu ntabwo yashoboraga kuba mu Galileya, iyo yabaga ari kumwe n’abantu, itsinda ry’abantu cyangwa se ari kumwe n’umuntu, ntabwo abandi bashoboraga kumubona, baramuburaga, baburaga uko bamugeraho bose icyarimwe, kandi bamukeneye. Muribuka ba bagabo mu Ivanjili ya Matayo (Mt 9,1…), ba bagabo bahetse umurwayi wabo urembye, bagira ngo bamugeze kuri Yezu amukize, aho yari ari mu nzu, babuze aho bamunyuza, biyemeza gukora ikosa ariko kugira ngo baramire ubuzima, basambura igisenge aho yari ari bamanura ingobyi, kugira ngo umurwayi wabo ashobore kumugeraho amukize. Wa mugore, Ivanjli ya Matayo itubwira, (Mt 9, 22…), wari umaze imyaka 12 ava amaraso, arasesera mu bantu avuga ati “sinshobora kumugeraho no kumubobona, ariko nibura ninkora ku gishura cye ndakira”. Baramushakaga rero bakamubura, hakaba n’abifuza kuba nibura bakora ku gicucu ke, bagendaga amanywa n’ijoro, bashakisha aho ahrereye kugeza n’aho impamba ibashirana, aribwo yakoraga igitangaza, agatubura imigati, akagaburira ingo ibihumbi bitanu, mi Ivanjili ya Matayo (Mt 14, 13)
Mutagatifu Luka rero, nyuma yo kutubwira inkuru ya Yezu, ukuntu yabanye n’abantu hano ku isi, kuva mu Galileya kugeza i Yeruzalemu, aho yapfiriye akazuka, mu gitabo cye cya kabiri cy’Ibyakozwe n’Intumwa, tumaze iminsi tuzirikana, twumvise mu Isomo rya mbere, aradutekereraza uko Yezu yakomeje kubana n’abakristu, n’abemera, n’aho asubiriye mu ijuru. Yezu yabwiye abigishwa be ati: Ni ngomba ko ngenda, nsubira kwa Data, akaboherereze Roho mutagatifu, Roho uturuka kuri Data, bityo nzakomeza kubana namwe ku bwa Roho Mutagatifu, Roho uturuka kuri Data no kuri Mwana, Roho Mutagatifu azakomeza ubutumwa natangiye, mu kubigisha, mu kubakomeza, no kubayobora.
Kristu ubundi, akiri hano ku isi ntiyashoboraga nyine kuba hose, kubana na bose, igihe cyose; ariko ubu ngubu, ku bwa Roho Mutagatifu, ashobora kugera kuri bose, ashobora kugera ku isi hose, kandi akabigira igihe cyose icyarimwe. Ashobora kugera kuri bose, ntabwo igihe ari kumwe n’itsinda ry’ abantu, abandi bamubura. Bose, abamwiyambaza, bashobora kumugeraho igihe cyose. Akenshi iyo ushaka kubona umuyobozi ukomeye, cyangwa umuganga, abantu benshi baba bashaka, iyo akuboneye umwanya abandi ubwo barategereza; kumubona no kuvugana na we, bikagora kugira ngo uzamugereho. Yezu rero umukeneye wese amugeraho, igihe cyose, amushaka. Nk’Umukiza rero ushobora gukiza abantu bose, abamwiyambaza bose arabakiza igihe cyose. Nibwo buryo rero bunoze yahisemo bwo gukomeza kubana natwe no kudukiza. Yezu, ku bwa Roho mutagatifu, akomeza kuyobora Kiliziya, abakiristu, abemera; akomeza kuyobora abantu, n’isi mu mahoro n’ urukundo, akadusaba natwe ubufatanye..
Hari uburyo bugeze kuri bune Kristu akomeza kubana natwe, kuva aho asubiriye mu iJuru:
1. UBURYO BWA MBERE NI MURI UKARISTIYA NTAGATIFU:
Ni uburyo bukomeye, Kristu abanamo natwe. Indunduro y'ubuzima n'ibikorwa bya Kiliziya ni Ukaristiya. Ukaristiya niyo Soko y'ubuzima bwa Kiliziya, niyo ibeshejeho Kiliziya, niyo igize umuryango w’abemera. Niyo mpamvu usanga bibabaje, muri iki gihe cya Koronavirusi, aho Abakristu badashobora guhabwa Ukaristiya Ntagatifu, Guhazwa uko babyifuza. DUSABE KUGIRA NGO IBISHOBOKA BYOSE BIKORWE, ABAKRISTU BONGERE KUGIRA AMAHIRWE YO GUHAZWA UKARISTIYA NTAGATIFU, IBUBAKA KANDI IKABAKOMEZA.
Uyu mwaka by’umwihariko ni umwaka wo kwitegura ihuriro mpuzamahanga ry’ukaristiya. Ukaristiya, mu Rwanda muri iyi myaka, muri ya mateka yacu ya Jenocide yakorewe Abatutsi, aho twari twugarijwe n'urupfu, agahinda n'akababaro, n'ubu turacyari mu minsi 100 yo kwibuka ibi bihe. Ukaristiya yatubereye isoko y'ubuzima, Ukaristiya yatubereye isoko y'imbabazi n’imbaraga z’ubwiyunge, iki gihugu cyacu cyubakiraho, nyuma y'amahano ya Jenoside yakorewe Abatutsi. Ukaristiya rero ni ibanga rikomeye ry'urukundo dufitanye n'Imana, Ukaristiya ni ipfundo ry’umukiro w’Imana.
2. UBURYO BWA KABIRI YEZU AKOMEZA KUBANA NATWE NI MU IJAMBO RYE:
Ijambo ry’ubuzima, Ijambo rirema, Ijambo rikiza. Bibiliya, Ijambo ry’Imana, ni ibaruwa Imana yatwandikiye, ngo tujye tuyisoma dutekereza Umwanditsi, Umubyeyi udukunda watwandikiye. Kera itumanaho ritaratera imbere, aho umuntu yategerezaga akabaruwa kavuye mu rugo, aba kure, cyangwa ari umunyeshuri: "Ndibuka kera ndi umwana muto, hari umukecuru twari duturanye yari afite umwana, uba kure mu mahanga, ntabwo yari azi gusoma no kwandika, yaba umwana we yamwandikiye, akantumaho kugira ngo nze kumusomera. Ariko yaricaraga, akiteguraga, nkatangira kumusomera
. Ariko n'ubwo nabaga musomera, ntabwo ari ijwi ryanjye yumvaga cyangwa ari jye abona, yabaga abona wa mwana we umubwira. Ku buryo iyo nasomaga nti 'Ku mubyeyi wanjye nkunda, uraho?', yarandogogoyaga agasubiramo ati: 'Ndaho mwana wanjye', nka kwa kundi tujya tubibona muri filime, ibaruwa isomwa, uyisoma akumva ijwi kandi akabona uwamwandikiye". Natwe rero ni uko nguko dukwiye kujya dusoma Ijambo ry'Imana. Ni uburyo buhamye Kristu akomeza kubana natwe.
3. UBURYO BWA GATATU YEZU AKOMEZA KUBANA NATWE NI UKO IYO DUTERANYE MU IZINA RYE, IYO DUHUJE IMITIMA MU ISENGESHO TUMWIYAMBAZA ABA ARI HAGATI YACU
Ibi yarabidusezeranyije mu Ivanjili ya Matayo (Mt 18,20), agira ati: " Aho babiri cyangwa batatu bateranye mu izina ryanjye mba ndi kumwe nabo, mba ndi rwagati muri bo". Bavandimwe rero, aho turi hose, iyo duteranye mu isengesho mu izina rye, iyo duhuje imitima, aba ari hagati yacu. Bavandimwe aho muri hose, twifatanyije gusenga muri iki Gitagmbo cy'Ukaristiya, muri mu ngo zanyu, turi kumwe na Yezu Kristu. Kimwe mu byiza Imana yadukoreye, no kudufasha muri ibi bihe bya "Guma mu rugo", ni uko ku bw'iri koranabuhanga, abavandimwe bacu bari hirya no hino, mu Rwanda, muri Afurika no mu Burayi, aho duhuje amasaha, abari muri Amerika ubu ngubu bazindukiye kwifatanya natwe, ubu ngubu bari mu rukerera, abo muri Aziya ya kure, ubu ngubu bugorobye, bakaba bagorobobereje hamwe natwe muri iri sengesho, Yezu ari kumwe namwe mwese twifatanyije mu ngo zanyu aho ngaho. Aragira ati "Mugire amahoro, mbahaye amahoro yanjye". Uko guhura rero mu isengesho, twifatanyije na Yezu, aba ari kumwe natwe.
4. UBURYO BWA KANE YEZU KANDI ABANA NATWE MU BAKENE:
Yezu Kristu yigize umuntu abana natwe, asangira natwe kamere n'amateka ya muntu, ku buryo ari muri buri muntu cyane cyane mu mbabare n'abakene. Mu Ivanjili ya Matayo (Mt25,31...), agira ati: "Nari nshonje urangaburirira, nari mfite inyota umpa icyo kunywa, nari nambaye ubusa umpa icyo kwikinga, nari umumugenzi umbonera icumbi, nari ndwaye uransura, nari imbohe uza kundeba". Nuko uzagire uti Nyagasani ibyo naba narabigukoreye ryari?
Ko numva ntigeze nkubona, twahuriye he? Ati burya ibyo wakoreye umwe muri ba bavandimwe banjye baciye bugufi, burya ni Jyewe ubwanjye wabikoreye
AlmostThis was further buttressed by the increase in the liver enzymes obtained in the test group. cialis no prescriptiion.
. None ngwino mugaragu w'indahemuka ugororerwe.
Pawulo Mutagatifu rero, mu Isomo rya 2 akagira ati “ndasaba Imana ngo ibamurikire, mushobore gusobanukirwa n’uku kwemera n’ukwizera kwacu”.
Ukuntu Kristu yadukunze, akemera kudupfira, akazuka ngo adutsindire urupfu, none akaba akomeza no kubana natwe, kandi tukaba tuzigamiwe ikuzo n’ihirwe by’Ijuru. N’ubu ngubu akomeza kudusendereza umugisha we n’umukiro we, akomeza kubana natwe. Nk’uko Pawulo Mutagatifu rero abivuga, mu Ibaruwa yandikiye Abanyaroma (Rm 8, 31), agira ati “rero ntihakagire ikidutandukanya n’urukundo rwa Kristu. Tumuhoze ku mutima, natwe azatugeze mu ikuzo aho aganje iteka
Nyagasani Yezu nabane namwe!
✠ Nyiricyubahiro Musenyeri Antoni KAMBANDA, Arkiyepiskopi wa Kigali n’Umuyobozi wa Diyosezi ya Kibungo.
Komisiyo ishinzwe Uburyo bw’Itumanaho n’Ibikorwa Ndangamuco muri Diyosezi ya Kibungo
Padiri Dieudonné UWAMAHORO, Umuyobozi wa Komisiyo


text:
Kuri uyu wa kabiri tariki ya 05 Ukwakira 2021, umunsi hizihizwa umunsi mpuzamahanga wahariwe mwarimu, hahembwe abarimu babaye indashyikirwa mu byiciro by’amashuri abanza n’ayisumbuye mu mashuri ya Leta n’ayigenga.
Uwabaye indashyikirwa mu mashuri abanza ikiciro cy’amashuri yigenga ni Masengesho Bertin wo mu ishuri Authentic International Academy ryo mu Karere ka Nyagatare.
Masengesho w’imyaka 29 y’amavuko wize imibare, ubugenge n’ubutabire (Maths, Physics and Chemistry) mu mashuri yisumbuye, akaba afite impamyabushobozi y’ikiciro cya mbere cya kaminuza mu ibaruramari (Accounting), amaze imyaka icyenda mu kazi k’uburezi.
Avuga ko mu gihe cya ‘Guma mu Rugo’ aribwo yatekereje kugira ibyo yikorera byamuhuza atangirira ku ituragiro ry’amagi y’inkoko, Robot ndetse n’amapave mu macupa ya pulasitike.
Avuga ko abikora atari agamije irushanwa ahubwo yagira ngo arebe ko hari icyo ashoboye muri we by’umwihariko ku macupa ya pulasitike, akaba yari agamije kurengera ibidukikije.
Ati “Urabona amacupa, amabase yamenetse n’ibindi bikoresho bya pulasitike usanga binyanyagiye ahantu hatandukanye kandi bibangamiye ibidukikije, narabifashe mbitwikira mu ngunguru, umushongi wabyo nawuvanze n’umucanga mbona havuyemo ipave ryiza, ndabikomeza.”
Avuga ko mu gucanira ibikoresho bya pulasitike apfundikira ingunguru yifashisha kugira ngo na none umwuka wabyo udahumanya ikirere.
Robot yo ngo yayikoze agamije kuzafasha abanyeshuri gufungura ubwonko, ibyo bumvaga ku maradiyo cyangwa babona kuri televiziyo ko na bo bashobora kuba babikora. Avuga ko atarayisoza ku buryo yatangira kwifashishwa ariko bishobotse yazabigeraho.
Masengesho avuga ko kuba yabaye indashyikirwa byamushimishije cyane ariko na none byamuhaye umukoro wo kuticara.
Agira ati “Sinabikoze ngamije irushanwa ariko kuba nditsinze ngiye gukoresha ubwonko nshake n’ibindi. Kwitwa indashyikirwa si ukugenda ngo mbyicarane, ahubwo ngiye kwerekera abandi.”
Avuga ko n’ubwo nta muhanuzi iwabo ariko mu gihe abantu bazaba babona icyo ibyo yakoze byamugejejeho bazemera akaberekera.
By’umwihariko umudugudu wa Mirama ya mbere Masengesho atuyemo, ngo na wo ugomba kuba ku isonga mu kurengera ibidukikije.
Ati “Nk’ahantu hatuye indashyikirwa ku rwego rw’Igihugu na ho nzaharanira ko hahora isuku kandi abaturage barusheho kurengera ibidukikije”.
Masengesho avuga ko agiye kuba umusemburo w’ibishoboka abantu bagakora kandi bakiteza imbere.
Umuyobozi w’Akarere ka Nyagatare wungirije ushinzwe imibereho myiza, Murekatete Juliet, avuga ko kuba mu myaka itatu uhereye 2018, Akarere ka Nyagatare hamaze kubonekamo abarimu b’indashyikirwa babiri ku rwego rw’Igihugu n’umwe ku rwego rw’Intara, ari ikizere ko ireme ry’uburezi rigenda rizamuka muri ako karere.
Avuga ko ku banyeshuri baba bigishwa n’aba barimu baba indashyikirwa bituma barushaho kubagirira ikizere bityo n’ibyo babigisha bakarushaho kubyitaho no kubyiga neza.
Naho ku dushya twahanzwe na Masengesho avuga ko bagiye gukangurira ibindi bigo by’amashuri bakamusura, bakagira ibyo bamwigiraho.
Ati “Urumva nk’utu dushya afite ni ibintu yakwicara agakorana n’abandi benshi, agakora koperative, tukagira ahantu hakorerwa amapave mu karere kacu”.
Ikindi ni uko ngo ibyo Masengesho Bertin akora bigiye kuzajya bikorwa n’abanyeshuri babibona kugira ngo na bo biyumvemo ko hari ibyo bakora mu maboko yabo.
Avuga kandi ko iby’uyu mwarimu bizafasha no mu kwigisha urubyiruko ruziga mu mashuri y’imyuga n’ubumenyingiro.


text:
Korali Family of Singers bateguye igitaramo bitiriye ‘Umuryango Mwiza’
Dore impamvu kunywa itabi ari icyaha nubwo bitagaragara muri Bibiliya
Léonidas MUHIRE
Iyi ngingo ubwayo birashoboka ko umuntu akiyumva bitewe n’imyemerere afite ashobora guhita yumva atari ngombwa kubishidikanyaho rwose. Na none ariko hakaba n’abandi bibaza ahubwo uburyo kunywa itabi byaba ari icyaha mu gihe nta n’ahantu mu bitabo nyobokamana nka Bibiliya handitsemo itabi cyangwa habuzanya kurinywa.
Bitewe no kuba icyo twagereranya n’ikinyobwa batumura kirimo amoko menshi hari abahita bumva ko wenda iryitwara nk’ibiyobyabwenge nka za marijuwana ari ryo ryaba a
ri ribi gusa nabwo bakarifata nk’aho ari ribi kuko ryangiza uwarinyoye ariko ntibabyite icyaha kuko bumva hari iritagize icyo ritwaye.
Ese kuba hari imyemerere imwe itaryemera birahagije ngo turyite icyaha? cyangwa kuba ryangiza ubuzima nibyo twaheraho turyita ribi ariko ntituryite icyaha? Mu gushaka gushira ayo matisko rero reka duhuze imirongo y’ibyanditswe nyobokamana abasenga bashingiraho bemeza ko kunywa itabi ari icyaha ariko tunabirebere mu mibereho isanzwe y’abantu kugira ngo buri wese abashe gusobanukirwa.
Mu gitabo nyobokamana cya Bibiliya nta hantu na hamwe havugwamo ibyerekeye kunywa itabi cyangwa ubundi buryo bwo gukoresha itabi. Twifashishije igitabo (Ibyakozwe 17:24, 25 na Matayo 22:39) turasanga harimo amahame agaragaza ko Imana yanga ibikorwa byangiza ubuzima n’ibikorwa by’umwanda. Kubera ko ubuzima ari impano twahawe n’Imana, tugomba kwirinda ikintu cyose cyangiza ubuzima bwacu, urugero nko kunywa itabi kuko ari kimwe mu bintu bihitana abantu benshi hirya no hino ku isi.
Na none kandi Bibiliya idusaba gukunda bagenzi bacu nk’uko twikunda bigatuma kunywera itabi mu ruhame bigaragaza ko tudakunda abandi. Guhorana n’abantu batumura umwotsi w’itabi, baba bafite ibyago byinshi byo kwibasirwa n’indwara zifata abanywi b’itabi.
Na none kandi dusomye mu gitabo (1 Abakorinto 6:12) dusanga hatubwira ko tutagomba kugira ikintu na kimwe twemerera kwigarurira imibiri yacu. ”Byose ndabyemererwa, nyamara ibingirira akamaro si byose. Byose ndabyemererwa ariko sinzategekwa n’ikintu cyose”. Itabi rifite imbaraga zikomeye zitegeka urinywa kuko twese turabizi ko abaritumura bigoye kurirara kugeza n’aho umunyarwanda yabiciyemo umugani mugenurano agira ati, ‘Icyo umutima ushaka amata aguranwa itabi’.
N’ubwo ibibata abantu ari byinshi kandi tuzi ko ikintu kibaye kinshi kiba kibi biratuma itabi tutarirenza ingohe kuko ububata muri rusange ari bubi.Tumaze kureba uko ibitabo nyobokamana bibona itabi ariko rimwe na rimwe usanga bitanatandukana cyane n’amahame yo mu buzima busanzwe itandukaniro rikaba gusa kuba bimwe byanditse mu bitabo bishingiye ku myemerere mu gihe ibindi aba ari amahame yo mu buryo bwa siyansi cyangwa umuco w’abantu n’umuryango mugari muri rusange.
Noneho reka twifashishe inyigo za gihaânga ku bjyanye n’itabi n’ibindi nkaryo.
Raporo y’Ishami ry’Umuryango w’Abibumbye Ryita ku Buzima yavuze ko buri mwaka abantu bagera hafi kuri miriyoni esheshatu bicwa n’indwara ziterwa no kunywa itabi, muri abo abarenga 600.000 ni abagerwaho n’ingaruka z’umwotsi w’itabi abandi banywa. Reka turebe uko itabi rigira ingaruka ku buzima bw’abarinywa n’ababana n’abarinywa.Indwara ya kanseri.
Itabi ribamo amoko asaga 50 y’uburozi butera kanseri. Hari igitabo cyavuze ko “90 ku ijana by’abantu barwara kanseri y’ibihaha babiterwa n’umwotsi w’itabi.” Umwotsi w’itabi ushobora gutera kanseri y’ibindi bice by’umubiri, nka kanseri ifata umunwa, igihogohogo, umuhogo, inkanka, umwijima, urwagashya n’uruhago.Indwara z’ubuhumekero. Umwotsi w’itabi ushobora gutuma umuntu arwara umusonga cyangwa ibicurane.
Abana babana n’abantu batumura umwotsi w’itabi baba bashobora kurwara asima n’igituntu kandi ibihaha byabo ntibikure neza.Indwara y’umutima. Abanywi b’itabi baba bashobora guturika udutsi tw’ubwonko cyangwa bakarwara indwara z’umutima. Biroroshye ko umwuka w’uburozi uba mu mwotsi w’itabi uva mu bihaha ukajya mu miyoboro y’amaraso, maze ugasimbura umwuka mwiza wa ogisijeni. Iyo mu maraso harimo ogisijeni idahagije, umutima uba ugomba gukora cyane kugira ngo wohereze ogisijeni mu mubiri.
Iyo abagore batwite banywa itabi, bishobora gutuma babyara abana badashyitse cyangwa bakavukana n’ibindi bibazo. Nanone abo bana bashobora kurwara indwara z’ubuhumekero cyangwa bagapfa mu buryo butunguranye bakiri impinja.Mu buzima busanzwe rero, abatsimbarara ku itabi bavuga ko abantu benshi bashobora kurya ibiryo bidakwiye, bishobora gutegeka imibiri yabo nk’ikawa ugasanga ntacyo umuntu yakora atabanje kuyisomaho mu gitondo. N’ubwo ari byo rwose, ntabwo ariko bituma kunywa itabi biba byiza. Ni ngombwa rwose ko abantu bagomba kwirinda gufata ibidakwiye byangiza umubiri nk’amasukari menshi, amavuta menshi, n’ibindi byakwangiza. harimo n’iryo tabi. Rero mu buryo nyobokamana, kunywa itabi ni icyaha kibabarirwa nk’ibindi byose, yaba umuntu ukiba umukristu cyangwa asanzwe ari we, iyo bihannye bagasaba Imana imbabazi (1 Yohana 1:9).